title: Israelin politiikka

text: YK:n turvallisuusneuvoston päätöslauselmat 242 vuodelta 1967 ja 338 vuodelta 1973 vaativat Israelin asevoimien vetämistä ainakin osalta vuonna 1967 vallatuista alueista . Miehitetyillä alueilla asuu noin kolme miljoonaa palestiinalaista sekä 200 000 juutalaista siirtokuntalaista. Israelilla on yhteensä 242 siirtokuntaa tai muuta siviilikohdetta Länsirannalla, 42 Golanin kukkuloilla ja 29 Itä-Jerusalemissa. Turvallisuusneuvoston päätöslauselmat 446, 452, 465 ja 471 pitävät näiden siirtokuntien perustamista ja laajentamista Geneven sopimuksen vastaisina ja niiden olevan "ilman laillista pohjaa". Myös ihmisoikeusjärjestöt Amnesty International ja Human Rights Watch katsovat siirtokuntien olevan kansainvälisen oikeuden vastaisia., Israelin mukaan siirtokunnat ovat kansainvälisen oikeuden mukaisia, vaikka se myöntää, että jotkut pienemmistä siirtokunnista on rakennettu Israelin lakien vastaisesti. Israel käyttääkin alueista termiä "kiistellyt alueet".


title: Israelin politiikka

text: Palestiinalaisalueilla Länsirannalla ja Gazassa asuvat palestiinalaiset ovat olleet ihmisoikeusrikkomusten kohteena. Amnesty Internationalin raporttien mukaan israelilaisissa vankiloissa on arviolta 8 000 poliittista vankia, joista suurin osa on väkivallattomia mielipidevankeja ja hyvin harvat ovat saaneet kansainväliset vaatimukset täyttävän oikeuskäsittelyn. Myös lähes 20 000 palestiinalaista on menettänyt kotinsa ja lukuisat muut elinkeinonsa Israelin armeijan tuhottua yli 4 000 kotia ja laajoja alueita viljelysmaata. Israelin rakentama turva-aita ja tiesulut vaikeuttavat palestiinalaisten liikkumista ja ovat lähes tuhonneet alueen talouden. Alueen työttömyysaste on noin 30 % ja yli kaksi kolmannesta palestiinalaisväestöstä elää köyhyysrajan alapuolella. Muita alueen ihmisoikeusongelmia ovat palestiinalaisaluiden kunniamurhat, aseistettujen palestiinalaisryhmien suorittamat epäiltyjen yhteistoimintahenkilöiden summittaiset murhat ja palestiinalaishallinnon langettamat kuolemanrangaistukset.


title: Israelin politiikka

text: Human Rights Watch on syyttänyt palestiinalaisterroristijärjestöjä ihmisoikeusrikoksista ja on kritisoinut palestiinalaishallintoa siitä, ettei se ole pyrkinyt kaikin keinoin estämään iskuja eikä saamaan syyllisiä oikeuteen. Toisaalta useat palestiinalaistahot ja järjestöt kehottavat ihmisiä väkivaltaan Israelia sekä juutalaisia kohtaan. Amnesty International on esittänyt Hamasille vaatimuksen kunnioittaa kaikkien palestiinalaisten ihmisoikeuksia, noudattaa kansainvälisen oikeuden normeja ja lopettaa israelilaisiin siviileihin kohdistuva väkivalta.


title: Israelin politiikka

text:
Palestiinalaisalueilta on ammuttu Kassam-raketteja Israeliin. Toukokuussa 2006 ammuttiin jopa yli kolme rakettia päivässä. Israel on pyrkinyt torjumaan Kassam-hyökkäyksiä tykistötulella. Gazasta vetäytymisen jälkeen Israel on ampunut 7 000-9 000 raskasta tykinammusta Gazaan. Kassam-raketteja on ammuttu samana aikana Israeliin noin tuhat. Viimeksi kuluneiden viiden vuoden aikana raketit ovat surmanneet yhteensä kahdeksan israelilaista. Vuonna 2006 suurimpia Israelin politiikan ongelmia on ollut, miten estää palestiinalaistaistelijoiden toistuvat rakettihyökkäykset.
Pääosin Länsirannan puolella vuoden 1967 rajaa sijaitsevasta vesilähteestä kulutetaan vettä Israelin alueella noin 500 miljoonaa kuutiometriä ja palestiinalaishallinnon puolella noin 100 miljoonaa kuutiometriä. Juutalaissiirtokuntien väestö kuluttaa alueen vedestä 10 prosenttia. Melkein jokainen juutalainen käyttää keskimäärin neljä kertaa enemmän vettä kuin alueen palestiinalaisasukas. Kansainvälisen lain mukaan miehitettyjen alueiden luonnonvarojen käyttö omien kansalaisten hyväksi on laitonta. Israel teki palestiinalaishallinnon kanssa bilateraalisen sopimuksen Palestiinan vesihallinnon luomiseksi. Vesihallinnon ehdotuksiin sisältyy alueen vedenkäytön tehostaminen.


title: Israelin politiikka

text: Ariel Sharonin perustama Kadima-puolue ja sen uusi puheenjohtaja ja Israelin pääministeri Ehud Olmert ovat esittäneet Israelin ratkaisevan kiistan palestiinalaisvaltion rajoista yksipuolisesti, koska neuvotteluissa ei ole edistytty. Suunnitelmassa Israel vetäytyisi ainakin osasta vuonna 1967 miehittämistään alueista mutta säilyttäisi osan Länsirannan siirtokunnistaan. Gaza luovutettiin palestiinalaishallinnolle syyskuussa 2005 Israelin yksipuolisella päätöksellä. Länsirannalla ja Gazassa palestiinalaisia johtaa palestiinalaishallinto. Palestiinalaishallinto julistautui Palestiinalaisten kansallisneuvoston muodossa itsenäiseksi jo 1988.


title: Pirkko K. Koskinen

text: Pirkko Kaarina Koskinen (18. joulukuuta 1932 Helsinki – 9. huhtikuuta 2012 Helsinki) oli työoikeuden professori ja eduskunnan apulaisoikeusasiamies.


title: Pirkko K. Koskinen

text: Koskinen valmistui lainopin kandidaatiksi 1956, oikeustieteen lisensiaatiksi 1965 ja oikeustieteen tohtoriksi 1973. Varatuomarin arvon hän sai 1958 auskultoituaan Kajaanin tuomiokunnassa. Hän suoritti myös MCL-tutkinnon Illinois'n yliopistossa vuonna 1963.


title: Pirkko K. Koskinen

text: Koskinen toimi Kokoomuksen naisten liiton pääsihteerinä 1960–1964, Helsingin yliopiston työoikeuden apulaisprofessorina 1977–1982 ja Lapin yliopiston työoikeuden professorina 1982–1991. Koskinen valittiin eduskunnan apulaisoikeusasiamieheksi kaudelle 1988–1995. Eläkkeelle jäätyään hän toimi ETYJin tehtävissä Kosovossa 1999–2000.


title: Pirkko K. Koskinen

text: Koskinen toimi luottamustehtävissä muun muassa Karjalaisen osakunnan kuraattorina.


title: Pirkko K. Koskinen

text: Koskinen toimi kokoomuksen kaupunginvaltuutettuna Helsingissä kolme kautta 1973–1984. Hän oli jäsenenä teollisuuslaitosten lautakunnassa 1977–1980 ja kaupunginhallituksessa 1979–1980. Hän eteni virkauralla työoikeuden professoriksi ja eduskunnan apulaisoikeusasiamieheksi, mistä virasta hän jäi eläkkeelle. Yliopistourallaan Koskinen tuli tunnetuksi työntekijöiden osallistumisjärjestelmien ja tasa-arvoasioiden tutkijana sekä arvotettuna asiantuntijana.


title: Pirkko K. Koskinen

text: Pikko K. Koskinen laati Veikkaus Oy:lle selvityksen, jonka perustella yhtiön silloinen toimitusjohtaja Matti Ahde erotettiin yhtiön palveluksesta vuonna 2001.


title: Puolirykmentti

text: Puolirykmentti (myös "skvadroona", "eskadroona" tai "lippukunta") oli eurooppalainen taktinen jalkaväen yksikkö, joka tuli käyttöön 1500-luvun lopulta alkaen.


title: Puolirykmentti

text: Morits Oranialainen uudisti kahden serkkunsa kanssa Alankomaiden armeijaa, joka oli jäänyt pahasti alakynteen Kahdeksankymmenvuotisessa sodassa Espanjaa vastaan. Hän otti käyttöön joustavamman, paremmin taistelukentällä liikkuvan, mutta enemmän koulutusta vaativan puolirykmenttijaon, jolla korvasi aikaisemmat kömpelöt espanjalaiset neliöt.


title: Puolirykmentti

text: Puolirykmentissä oli noin 500 miestä, puolet piikkimiehiä ja puolet tuliaseilla varustettuja sotilaita. Myöhemmin piikkien ja muskettien suhdetta aseistuksessa muutettiin enemmän tuliasepainoiseksi. Alkuperäisessä muodossaan sotilaat järjestettiin 10 ruotua syvään muotoon, jonka keskellä olivat piikkimiehet ja kummallakin sivulla hakapyssy- tai muskettimiehet. Todellisuudessa ryhmitys vaihteli piikkimiehillä 5-10 ruotua ja muskettimiehillä 8-12 ruotua syvänä, riippuen jokaisen taistelukentän, vastustajan ja oman armeijan erilaisista ominaisuuksista. Yksittäiset puolirykmentit järjestettiin taas treffen-taktiikan mukaan taistelukentälle kolme riviä syvään shakkiruutukuvioon. Taistelukentällä useampi puolirykmentti muodosti prikaatin. Aikaisempi perusyksikkö rykmentti jäi vain hallinnolliseksi kokonaisuudeksi.


title: Puolirykmentti

text: Alankomaiden ulkopuolelle puolirykmentti levisi nopeasti, erityisesti Pohjois-Saksan protestanttisille alueille. Ruotsin armeija otti puolirykmentin ensin sellaisenaan käyttöön Morits Oranialaisen mallin mukaan 1604, ja myöhemmin, 1620-luvulla Kustaa II Aadolf kehitti siitä oman versionsa Ruotsin armeijaa varten.


title: Puolirykmentti

text: Puolirykmentti hävisi taistelukentiltä armeijoiden siirtyessä linjataktiikkaan 1700-luvun ensimmäisellä puoliskolla ja pataljoonan korvatessa aikaisemman puolirykmentin taktisen yksikön nimenä.


title: Scorponok

text:
Scorponok on fiktiivinen hahmo Transformers-universumissa.
Scorponok on erittäin voimakas ja julma Decepticon-johtaja. Hänellä ei ole käsiä, vaan näiden tilalla on metalliset skorpionin sakset, joilla hän voi leikata ja musertaa vastustajansa ja esteensä. Scorponok muuntautuu mekaaniseksi skorpioniksi.


title: Scorponok

text:
Tullessaan sarjakuvaan mukaan, Scorponok johtaa omaa Decepticon-ryhmittymäänsä. Kun hänen vastustajansa, Autobottikomentaja Fortress Maximus päättää jättää sodan ja Cybertronin, Scorponok seuraa joukkojensa kanssa vihollistaan.
Fortress Maximus löytää johtamiensa Autobottien kanssa uuden kodin Nebulos-planeetalta.
Kun Decepticonit hyökkäävät sekä Autobottien että planeetan asukkaiden kimppuun ylivoimalla, Autobotit päättävät liittoutua planeetan asukkaiden kanssa ja muodostavat yhdessä uuden alaryhmän, Headmasterit. Decepticonit joutuvat nopeasti häviölle uusien, voimakkaiden Autobottien edessä. Tämän tuloksena Scorponok ja muutamat hänen Decepticoninsa liittoutuvat planeetan "pahojen" asukkaiden kanssa ja muodostavat omat, Decepticon headmastersit. Scorponokin ihmiskomponentti on planeetan korkea-arvoinen henkilö, Lordi Zarak, joka myös haluaa tuhota Autobotit. Lopulta Autobotit perääntyvät planeetalta. Tällöin Scorponikin jothamat Decepticonit seuraavat Autobotteja. Decepticonit seurasivat Autobotteja Maa-planeetalle, jossa oli myös aikaisemmin ollut Transformereja. Suuressa taistelussa Fortress Maximusta vastaan, Scorponok ja Zarak onnistuvat tappamaan Fortress Maximuksen ihmisliittolaisen, Galenin.
Pian tämän jälkeen Scorponok liittoutui Decepticon Ratbatin johtamien Maassa olevien Decepticonien kanssa. Starscreamin saatua valtavat voimat Alikantalta, Scorponok johti yhdessä Grimlockin kanssa Transformereja, mutta epäili Optimus Primea petturiksi ja yritti tappaa tämän. Scorponok tappoi Ratbatin, jotta tämä ei saisi loppua Alikanttaa haltuunsa. Lopulta Scorponok huomasi Optimuksen olevan sittenkin oikeassa Starscreamin pysäytettyä kaksikon välille syntyi "luottamussuhde".
Myöhemmin Decepticon Shockwaven ja Starscreamin johtamat kapinalliset Decepticonit yrittivät tappaa Scorponokin ja syöstä hänet vallasta. Myös Lordi Zarak huomasi olevansa ahtaalla. Samaan aikaan Unicronin lähestyessä Cybertronia Optimus Prime yritti liittoutua Scorponokin kanssa, saadakseen Transformerit kokoon, taistelemaan kaaoksentuojaa vastaan.
Scorponok ja Zarak käyttivät Optimus Primen antautumisista ensin hyväkseen, saaden luottamusta sotilailtaan, mutta lopulta ymmärsi, että vain liittoutumalla Autobottien kanssa Unicron voitaisiin pysäyttää. Valitettavasti Kapinalliset Decepticonit hyökkäsivät juuri tällöin Scorponokin kimppuun, yrittäen murhata tämän. Shockwave ja Scorponok taistelivat New Yorkissa Decepticonien johtajuudesta, Optimus Primen yrittäessä pysäyttää heitä tuhoamasta toisensa.
Samaan aikaan Cybertronilla Transformerien jumala Primus heräsi ja onnistui Emirate Xaaronin ja Galvatronin avustuksella siirtämään kaikki Transformerit Cybertronille.
Juuri ennen Unicronin hyökkäystä, tämän aivopesemät palvelijat yrittivät tappaa Optimus Primen. Scorponok olisi voinut tämän antaa tapahtua, mutta päätti, että hänellä on voimaa ja hän myös käyttää sitä. Scorponok auttoi Optimusta selviytymään hyökkääjistä, kunnes apu saapui paikalle.
Unicronin tultua alkoi suuri taistelu. Sekä Scorponok että Optimus säikähtivät Unicronin valtavaa kokoa. Vasta Primuksen ja Galvatronin tekemien hyökkäysuhrausten kautta, Autobotit ja Decepticonit uskalsivat aloittaa hyökkäyksen. Unicronin yksi, iso, silmästä ampuma tulipallo sulatti Scorponokin ja tuhosi sekä tämän että Lordi Zarakin. Scorponok kuoli Optimus Primen käsivarsille, keskellä suurta taistelua.


title: Scorponok

text:
Scorponok tulee mukaan aivan "Energon"-tarinan alussa. Hänen on oletettu kuolleen, Unicronin hyökättyä Cybertronille, mutta jostain syystä hän onkin elossa ja aivan järjettömän vahva.
Scorponok johtamaa Terrorconeja ja kerää Energonia.
Optimus Primen auttettua Megatron takaisin eloon Galvatronina, Scorponok joutuu kohtaamaan vahvempansa. Vuosikausia kärsimästään tuskastaan raivoissaan oleva Galvatron hyökkää hänen kimppuunsa taistelun päätteeksi tappaa tämän.


title: Scorponok

text: Vuoden 2007 "Transformers"-elokuvassa Scorponok kuuluu Megatronin alaisuudessa oleviin Decepticoneihin ja toimii Blackoutin parina. Blackoutin hyökätessä USA:n sotilastukikohtaan Qatarissa, Scorponok syöksyy maan alle ja palaa myöhemmin elokuvassa iskiessään sotilasjoukon kimppuun. Scorponok haavoittuu taistelussa, jonka seurauksena se kaivautuu pakoon maan alle, eikä sitä nähdä enää elokuvassa.


title: Scorponok

text: Hahmona Scorponok poikkeaa muista transformereista, sillä se ei puhu ja käyttäytyy kuin eläin.


title: Scorponok

text: Edellisestä elokuvasta hengissä, mutta haavoittuneena selvinnyt Scorponok palaa "ssa" mukaan Egyptissä tapahtuviin loppukahakoihin syöksyen yllättäen ylös hiekasta ja hyökäten Jetfiren kimppuun. Scorponok tuhoutuu hetkessä, mutta onnistuu haavoittamaan Jetfirea.


title: Tohtori Traagi

text: Tohtori Traagi ("alkuperäinen nimi Dr. Drakken") on hullu tiedemies ja pääkonna animaatiosarjassa Kim Possible. Traagilla on apuri Shego, joka taistelee Kim Possiblea vastaan sillä välin kun hän itse taistelee Ron Stoppablen kanssa. Tohtori Traagin loivat Mark McCorkle ja Bob Schooley, ja se teki ensiesiintymisensä sarjan ensimmäisessä jaksossa vuonna 2002.


title: Tohtori Traagi

text: Tohtori Traagi syntyi Drew Theodore P. Lipskyna. Hänellä oli ylisuojelevainen äiti ja muut lapset kiusasivat häntä koulussa hänen ollessaan lapsi, koska muut ajattelivat hänen olevan pelottava ja nörtti. Hänen älykkyytensä ja pahismaiset piirteet ilmenivät jo nuorena, joista huomattavin tapaus oli jolloin hän rakensi laitteen joka pystyi manipuloimaan kaikkea, joka oli tehty kumista, jonka vuoksi hän oli miltei voittamaton polttopallossa.


title: Tohtori Traagi

text: Kuitenkin, teini ikäisenä hän keskittyi enemmän nörttiyteen kuin pahismaisuuteen. Hänelle kasvoi kiinnostus robotiikkaa kohtaa ja oli samassa lukiossa Kim Possiblen isän, James Possiblen kanssa, jonka jälkeen heistä tuli ystäviä. Eräänä päivänä Lipsky lupasi etsiä Jamesille, hänelle ja heidän ystävilleen Chenille ja Rameshille daamit tanssiaisiin. Koska hän ei löytänyt daameja heille, hän rakensi joukun robotteja (Bebejen esirobotit) tanssiaisiin. Robotit eivät toimineet miten niiden olisi pitänyt, joten Possible ja muut nauroivat hänelle. Nolona ja vihaisena ystävilleen, Traagi jätti yliopiston kesken ja vannoi kostoa. Tämän myötä hän aloitti roistona elämisensä.


title: Tohtori Traagi

text: Traagi esiintyi ensi kerran Kim Possiblen arkkivihollisena ja hulluna tiedemiehenä, joka yritti valloittaa maailmaa. Sarjan ensimmäisissä jaksoissa hahmon taustasta kerrottiin pikku hiljaa enemmän ja enemmän. Aluksi tuli selville ainoastaan, että häntä kiusattiin lapsena, jonka myötä Traagin halu vallata maailma kasvoi entisestään. Hänen menneisyydestään kerrottiin enemmän sarjan jaksossa, jossa Traagi yritti saada pitkään hautomaansa kostoa entisille luokkatovereilleen James Possiblelle, Chenille ja Rameshille, jotka nauroivat hänelle yliopistoaikoina hänen yrittäessään luoda täydelliset treffit roboteilla. Traagi myös kidnappasi edellämainitut henkilöt samoilla, mutta parannetuilla Bee-Bee-roboteilla. Samalla hänelle selvisi Kim Possiblen olevan tohtori Possiblen tytär ja Kimille Traagin olleen isänsä entinen koulukaveri. Sittemmin Traagi jatkoi edelleen maailmanvalloitusyrityksiään yhdessä Shegon ja kätyreidensä kanssa.


title: Tohtori Traagi

text: Traagi ja Shego esiintyvät myös yhdessä Lilo & Stitch (televisiosarja) televisiosarjan jaksossa.


title: Ilmor

text: Ilmor on brittiläinen moottoriurheilutekniikkaa valmistava yritys. Ilmorin perustivat Mario Illien ja Paul Morgan vuonna 1984 Roger Pensken rahoituksella. Roger Penske sai 50 prosenttia yrityksen osakkeista, ja myi myöhemmin 25 prosenttia yrityksestä Chevroletille. Yritys kehitti aluksi IndyCar-moottoreita, ja kaudella se tuli F1-sarjaan toimittaessaan moottorit Leyton House-tallille. Kaudella se toimitti moottorit Marchille ja Tyrrellille. Kaudeksi Mercedes-Benz tilasi Ilmorin moottorit Sauber-tallille. Myöhemmin vuonna 1993 Mercedes osti Chevroletin osuuden Ilmorista, ja seuraavalla kaudella Sauberin Ilmor-moottoreiden nimi oli Mercedes-Benz, Pacific Grand Prix'n moottoreiden kantaessa edelleen Ilmor-nimeä. Kaudesta Ilmor toimitti Mercedes-moottorit McLaren-tallille, joka on saavuttanut Ilmorin moottoreilla paljon menestystä: kausilla 1995 ja 1996 sijoituttiin useita kertoja palkintokorokkeelle, kaudella 1997 voitettiin kolme kilpailua ja kausilla 1998 ja 1999 Mika Häkkinen voitti kuljettajien maailmanmestaruuden. Paul Morganin kuoltua lento-onnettomuudessa vuonna 2001 Mercedes kasvatti omistustaan 55 prosenttiin vuonna 2002, ja nimesi yrityksen Mercedes-Ilmoriksi. Vuonna 2005 Mercedes osti loputkin Ilmorin osakkeista, ja yhtiön nimeksi tuli Mercedes-Benz High Performance Engines.


title: Ilmor

text: Vuonna 2005 Mario Illien ja Roger Penske ostivat takaisin pienen Special Projects -osaston, joka oli vuodesta 2003 asti valmistanut Hondan IndyCar-moottorit. Tämä uusi, täysin Mercedes-Benzistä riippumaton yhtiö sai nimekseen Ilmor Engineering Ltd., ja jatkaa Hondan IRL-moottorien toimittamista, ollen sarjan ainoa moottorintoimittaja.


title: Ilmor

text: Ratamoottoripyöräilyn MotoGP-sarjassa Ilmorilla oli talli mukana kausilla 2006-2007. Sen virallinen nimi oli Ilmor SRT. Talli osallistui yhdellä pyörällä kauden 2006 kahteen viimeiseen osakilpailuun. Ainoata pyörää ajoi Garry McCoy, jonka molemmissa starteissa hän sijoittui pistesijoille eli 15. parhaan joukkoon.


title: Ilmor

text: Kauden 2007 ensimmäisessä kilpailussa kumpikaan pyörä ei päässyt maaliin. Ilmor vetäytyikin sarjasta heti huonosti sujuneen avauskilpailun jälkeen, syynä tallin mukaan vetäytymisen takana oli raha- ja sponsoripula. Kuljettajina tuolla kaudella oli Britanniasta kotoisin oleva Jeremy McWilliams ja australialainen Andrew Pitt.


title: Liikkuvan työvoiman hallinta

text: Liikkuvan työvoiman hallintaan liittyvät englanninkieliset käsitteet ovat mobile workforce management (liikkuvan työvoiman hallinta), mobile resource management (liikkuvien resurssien hallinta), field service management (kenttäpalvelun hallinta) ja mobile work automation (mobiilin työn automatisointi). Näiden suuntausten tutkimusalueena on yhtäältä kehittää tapoja hallita ja johtaa liikkuvaa työvoimaa ja muita resursseja kuten esimerkiksi ajokalusto. Näkökulmana ovat työntekijät, joilla on tarvetta käyttää tietokonetta tai muuta päätelaitetta langattomalla tietoliikenneyhteydellä voidakseen hoitaa työtehtäviään ja päästä haluamaansa palveluun tai tietoon. Toisena tutkimusalueena on se, miten liikkuvien työntekijöiden työtä voidaan automatisoida ja kehittää.


title: Liikkuvan työvoiman hallinta

text: Liikkuva työntekijä työskentelee useammassa kuin yhdessä pisteessä. Tällaisia henkilöitä ovat esimerkiksi matkustavat myyntihenkilöt, asiantuntijat, projektityöläiset, johtajat sekä kenttätyöntekijät kuten huoltomiehet, kopiokonekorjaajat, metsurit jne.


title: Liikkuvan työvoiman hallinta

text: Useissa toimipisteissä työskenteleminen edellyttää, että työtehtäviä voi tehdä paikasta riippumatta täysipainoisesti. Tämä tarkoittaa sitä, että palveluiden tulee olla saatavilla ja käytettävissä. Laitteiden tulee kestää ja niitä pitää voida käyttää erilaisissa olosuhteissa. Myös tietoturvariskit tulee olla huomioitu ja tarvittavat suojaustoimenpiteet hoidettu. Ideaalitilanteessa työskentely on turvatusti mahdollista milloin ja missä tahansa käyttämällä erilaisia laitteita ja verkkoja. Tällöin liikkuvalla käyttäjällä on pääsy myös mihin tahansa tarvitsemaansa dataan, järjestelmään tai prosessiin.


title: Liikkuvan työvoiman hallinta

text: Liikkuvien työntekijöiden määrä on kasvanut ja eri ammattiryhmien mukaantulo mobiiliratkaisujen käyttäjiksi on tehnyt liikkuvan työn ja niihin liittyvät mobiiliratkaisut yhä arkipäiväisemmiksi. Vaatimukset ratkaisujen helppokäyttöisyydelle ovat kasvaneet. Tämä on kasvattanut tarvetta erilaisille käyttäjäryhmille kohdennetuille toteutuksille ja laitteille, mikä puolestaan lisää laitteiden ja ratkaisujen määrää ja kirjoa.


title: Liikkuvan työvoiman hallinta

text: Liikkuviin työntekijöihin liittyvissä ratkaisuissa korostuu kokonaisprosessien hallinta. Tällöin mietitään, minkä kokonaisen osan kokonaisprosessista esimerkiksi liikkuva työntekijä voi tehdä siten, että prosessissa seuraava voi sujuvasti jatkaa omasta osuudestaan. Esimerkiksi huoltomies voi pelkän huoltotyön lisäksi tehdä myös huoltokäyntiin liittyvä paperityön, jolloin vaikkapa laskutuksesta vastaava henkilö voi suoraan jatkaa laskujen käsittelystä. Liikkuvan työvoiman hallintaan liittyvät kehittämisprojektit vaikuttavatkin väistämättä uudistavasti yritysten kokonaisprosesseihin.


title: Liikkuvan työvoiman hallinta

text: Esimerkiksi liikkuvien huoltomiesten joukkoa voidaan hallita ensinnäkin automatisoimalla työtilausten ja –toimeksiantojen käsittely. Sen sijaan, että huoltomies saa tiedon tulevista huoltokäynneistään puhelinsoitolla tai käymällä konttorilla, ne välitetään hänelle hänen käytössään olevaan langattomaan päätelaitteeseen. Toiseksi, kun työnjohdolla on näkymä huoltomiesten osaamisiin ja työtilanteisiin, he pystyvät optimoimaan resurssien jakamista ja töiden aikataulutusta. Siten oikea ihminen ja/tai esimerkiksi ajokalusto on oikeassa työssä oikeaan aikaan. Näin myös yllättävissä tilanteissa hahmotetaan nopeammin, miten tekijä saadaan nopeasti paikalle. Kun näillä liikkuvilla työntekijöillä on lisäksi etäpääsy yrityksen järjestelmiin, heillä on tiedossaan ja käytettävissään esimerkiksi tarvittava asiakashistoriikki ja tilannetiedot, tuoteluettelot ja hinnat sekä erilaiset ratkaisutietokantojen ohjeet ja tuki. Tämä edistää työtehtävän tehokasta suorittamista.


title: Liikkuvan työvoiman hallinta

text: Edellä olevat esimerkit kuvaavat sitä, miten liiketoiminnalle voidaan tuottaa lisäarvoa tehostamalla liikkuvan työvoiman toimintaa. Kun lisäksi huoltomies raportoi huoltokäynnin aikana vain kertaalleen ja reaaliajassa huoltokäynnin tiedot yrityksen järjestelmiin, myös johdolla on ajantasainen tieto yrityksen tilanteesta ja siten erinomainen pohja johdon päätöksille ja liiketoimintaennusteille. Laskut saadaan liikkeelle nopeammin ja varastosaldoihin voi reaaliajassa luottaa ja niiden pohjalta luvata uusia toimituksia. Toisaalta paremmalla resurssien liikkeiden seurannalla resurssien käyttöä voidaan optimoida. Näin voidaan edistää sitä, että oikea resurssi on oikeassa paikassa oikeaan aikaan. Näin myös asiakaspalvelusta saadaan reagoivampaa ja nopeampaa, millä on myönteinen vaikutus asiakastyytyväisyyteen. Kun lisäksi liikkuvien resurssien ”perjantaikäynnit” konttorilla voidaan välttää, voidaan vaikuttaa myönteisesti myyntituottoihin, koska vapautuva aika voidaan käyttää asiakkuuksien hoitoon. Pakollisen ”perjantai-iltojen raportointisuman” poistuminen lisää myös henkilöstön työmotivaatiota.


title: Liikkuvan työvoiman hallinta

text: Mobiilikäyttö asettaa haasteita yritysten IT-osastoille ja johdolle sekä ratkaisujen tekijöille ja teknologioille. IT-osastojen on mietittävä esimerkiksi laitehallinta eli miten hoidetaan ohjelmistojakelu, varmistukset ja palautukset sekä vianetsintä ja korjaus. Johdon on mietittävä, miten onnistua muun muassa uusien työtapojen ja -välineiden sekä työnkuvien lanseeraamisessa henkilöstölle. Ratkaisujen toimittajien haasteena puolestaan on se, että laitteiden ja ratkaisujen elinkaari on lyhyt. Tällöin onkin mietittävä, miten paljon investoidaan kehitystyöhön tietyn teknologian ympärillä, koska kyseistä teknologiaa ei välttämättä ole enää huomenna olemassa. Koska mobiililaitteista on vielä suhteellisen vähän käyttökokemuksia, paljon on mietittävää myös siinä, miten olemassa olevien ratkaisujen käyttöliittymät saadaan päätelaitteille sopiviksi. Teknologisia haasteita ovat muun muassa standardien kirjavuus sekä laitteiden suhteellisen matala prosessointivoima sekä näyttöjen koot ja näppäimistön syöttömahdollisuudet.


title: Liikkuvan työvoiman hallinta

text: Liikkuvan työntekijän työtekoa tukevien mobiiliratkaisujen toimittajia on markkinoilla enenevässä määrin. On myös havaittavissa voimakasta eri toimittajien välistä verkostoitumista ratkaisujen tuottamisessa. Toimittajien markkinoinnissa korostuvat muun muassa kokonaisprosessien hallinta, teknologiaosaaminen, liiketoimintasovelluksiin liittyvän integroinnin osaaminen sekä ylipäänsä laaja-alainen osaaminen ja kokemus alalla.


title: Liikkuvan työvoiman hallinta

text: Mobiiliratkaisuja kehitettäessä langattomien mahdollisuuksien ympärille tarvitaan prosessiajattelua sekä osaamista yhdistää eri teknologioita ja järjestelmiä toimiviksi innovatiivisiksi kokonaisuuksiksi. Eikä tämä vielä riitä, sillä onnistunut käyttöönotto yrityksessä edellyttää johdolta muutosjohtamisen taitoja sekä henkilöstöltä valmiutta uusiin ratkaisuihin, jotta uudet työtavat saadaan käyttöön ja tuomaan lisäarvoa liiketoiminnalle ja itse kunkin työntekijän päivittäiseen työhön.


title: Liikkuvan työvoiman hallinta

text: Uppala, Anna 2007. Liiketoimintasi on jo mobiilia. Urge nr 1/2007, s. 18 – 23


title: Liikkuvan työvoiman hallinta

text: Pulkkinen, Pekka. 2006. Work goes mobile. Master’s Thesis. Turun Kauppakorkeakoulu.


title: Liikkuvan työvoiman hallinta

text: Kaskikallio, Kimmo. Architect. IBM Wireless broadband and Sensing Solutions. 26.2.2007 ja 27.3.2007. Haastattelut.


title: Liikkuvan työvoiman hallinta

text: Kaskikallio, Kimmo. RFID Based Shift Management Solution. Solution Overview. 19.8.2006. PowerPoint-esitys.


title: Liikkuvan työvoiman hallinta

text: Kaskikallio, Kimmo. Pfizer Mobile Services. 10.2.2004. PowerPoint-esitys.


title: Liikkuvan työvoiman hallinta

text: Kaskikallio, Kimmo. A Look at WebSphere Everyplace Access. Notes Forum 7.10.2004. PowerPoint-esitys.


title: Liikkuvan työvoiman hallinta

text: Serpola, Sami. IT-Architect. IBM Global Business Services. 22.3.2007. Haastattelu.


title: Liikkuvan työvoiman hallinta

text: Starck, Anne. 3.4.2007. PowerPoint-esitys. http://myy.helia.fi/~a0300040/Langaton/LiikkuvanTyovoimanHallinta_030407.pdf


Liikkuvan työvoiman hallinta


title: Moskovan reservirintama

text: Moskovan reservirintama oli Puna-armeijan toisen maailmansodan rintama, joka syntyi Možaiskin puolustuslinja uudelleennimeämisen seurauksena 30. heinäkuuta 1941. Moskovan reservirintama hajotettiin 12. lokakuuta 1941, mutta sen pohjalta luotiin myöhemmin Reservirintama. Rintaman komentajana toimi kenraaliluutnantti Pavel Artemjev.


title: Brittiläinen idealismi

text: Brittiläinen idealismi on nimitys uushegeliläiselle absoluuttiselle idealismille, joka oli akateemisen filosofian valtavirtaus Britanniassa 1800-luvun loppupuolella. Se oli eräällä tavalla saksalaisen idealistisen liikkeen laajennos. Brittiläinen idealismi vastasi Immanuel Kantin ja G. W. F. Hegelin ajatteluun ja omaksui osan hegeliläisestä terminologiasta. Brittiläisistä idealisteista merkittävimmät olivat F. H. Bradley ja J. M. E. McTaggart. 1900-luvun alkupuolelle tultaessa sellaisten filosofien kuin Bertrand Russell ja G. E. Moore vastustus johti idealismin ajan nopeaan päättymiseen ja analyyttisen filosofian nousuun englanninkielisissä maissa. Idealistisesta ajattelusta ei jäänyt juurikaan näkyviä jälkiä analyyttiseen filosofiaan.


title: Brittiläinen idealismi

text: Brittiläisellä idealismilla ei viitata kaikkiin idealistisiin filosofeihin, jotka ovat vaikuttaneet Britteinsaarilla — muun muassa George Berkeleytä ei lueta kuuluvaksi heihin. Sen sijaan sillä viitataan tiettyyn filosofiseen liikkeeseen, joka oli vaikutusvaltainen 1800-luvun puolesta välistä 1900-luvun alkupuolelle. Liikkeen keskeisiä hahmoja olivat T. H. Green, F. H. Bradley ja Bernard Bosanquet. Heitä seurasivat toisessa sukupolvessa J. M. E. McTaggart, H. H. Joachim, J. H. Muirhead ja G. R. G. Mure.


title: Brittiläinen idealismi

text: Vaikka brittiläinen idealismi olikin monipuolisempaa kuin monet kommentaarit antavat ymmärtää, sitä kuvaavat muutamat yleiset piirteet: usko Absoluuttiin, yhteen korkeampaan todellisuuteen, joka muodosti jollain tavalla yhtenäisen ja kaikenkattavan järjestelmän; järjen asettaminen korkeaan asemaan sekä kyvyksi, jolla Absoluutin rakenne voidaan tavoittaa, että täksi rakenteeksi itsekseen; sekä perustavanlaatuinen haluttomuus hyväksyä ajattelun ja sen kohteen välinen dikotomia, ja halu nähdä todellisuus koostuvaksi ajattelusta ja olioista yhdessä yhtenäisenä kokonaisuutena.


title: Brittiläinen idealismi

text: Brittiläinen idealismi syntyi suurelta osin saksalaisesta idealistisesta liikkeestä. Siihen vaikuttivat eritoten Immanuel Kant ja G. W. F. Hegel, jotka Green näki monien muiden tavoin brittiläisen filosofian pelastajana empirismin väitetyn kuoleman jälkeen. Liike oli selvästi reaktio John Locken, David Humen, John Stuart Millin, Henry Sidgwickin ja monen muun empiristin ja utilitaristin ajattelua vastaan. Monet liikkeen jäsenet olisivat kuitenkin kieltäneet kaikki suuremmat vaikutteet, erityisesti suhteessa Hegeliin. James Hutchison Stirlingin teoksen "The Secret of Hegel" uskotaan kuitenkin voittaneen monia käännynnäisiä Britanniassa.


title: Brittiläinen idealismi

text: Brittiläinen idealismi sai vaikutteita Hegeliltä ainakin suurissa linjoissa, ja se omaksui selvästi osan Hegelin terminologiasta ja opeista. Absoluutin lisäksi esimerkkejä ovat oppi sisäisistä suhteista, totuuden koherenssiteoria sekä konkreettisen universaalin käsite. Eräät kommentaattorit ovat huomauttaneet myös eräänlaisesta dialektisesta rakenteesta, joka ilmenee muun muassa joissakin Bradleyn teoksissa. Kukaan brittiläisistä idealisteista ei kuitenkaan omaksunut Hegelin filosofiaa kokonaisuudessaan, eivätkä esimerkiksi hänen logiikan alan kirjoituksensa saaneet minkäänlaista vastakaikua heidän ajattelussaan, sen enempää kuin muussakaan brittiläisessä filosofiassa.


title: Brittiläinen idealismi

text: Poliittisessa ajattelussaan brittiläiset idealistit keskittyivät enimmäkseen kumoamaan tunteettomana ja "atomistisena" pitämänsä individualismin muodon sellaisena kuin sen esitti muun muassa Herbert Spencer. Heidän mukaansa ihmiset ovat pohjimmiltaan sosiaalisia olentoja tavalla ja laajuudessa jota Spencer ja hänen seuraajansa eivät hyväksyneet. Brittiläiset idealistit eivät kuitenkaan konkretisoineet valtiota tavalla, jolla Hegel sen teki; erityisesti Green piti yksilöä kaiken keskuksena ja katsoi, että valtion olemassaolo oli oikeutettua vain siinä määrin kun se tuotti arvoa yksilöiden elämään.


title: Brittiläinen idealismi

text: Brittiläisen idealismin ote Britanniassa heikkeni, kun nuoret Cambridgessa vaikuttaneet filosofit Bertrand Russell ja G. E. Moore, jotka olivat kasvaneet perinteessä, kääntyivät sitä vastaan. Erityisesti Moore esitti argumentteja, jotka hyväksyttiin pian kohtalokkaiksi idealismin kannalta. Russellin ja Mooren työt antoivat synnyn analyyttiselle filosofialle. Seurauksena brittiläinen filosofia kääntyi jälleen kerran metafysiikkaa vastaan. Melko eristyneenä poikkeuksena toimi R. G. Collingwood. Nykyaikaisista brittiläisistä idealisteista tunnetuin on todennäköisesti Timothy L. S. Sprigge.


title: Brittiläinen idealismi

text: Brittiläisen idealismin vaikutus Yhdysvalloissa oli melko rajallista. Josiah Roycen varhaisessa ajattelussa oli uushegeliläinen leima, samoin kuin monilla hänen vähemmän tunnetuilla aikalaisillaan. Amerikkalainen rationalisti Brand Blanshard sai niin paljon vaikutteita Bradleyltä, Bosanquetilta ja Greeniltä (ja monilta muilta brittiläisiltä filosofeilta), että hänet voitaisiin lähes lukea itsekin brittiläisiin filosofeihin. Nämä rajalliset vaikutteet eivät kuitenkaan kantaneet 1900-luvun läpi.


title: Korla

text: Korla (, pinyinin mukaan Kuerle) on kaupunki uiguurien asuma-alueella Sinkiangin autonomisella alueella Kiinassa. Se on Bayingolinin mongolien autonominen prefektuurin päähallintopaikka. Han-dynastian aikana paikka tunnettiin Weilinä. Kaupungin asukasluku on noin 420 000 ja kasvanee noin 20 000 vuodessa.


title: Korla

text: Kaupunki ja sitä ympäröivä alue on ollut väljästi Kiinan keisarikunnan hallinnassa, koska se sijaitsee silkkitien varrella. Kiinan kansantasavalta on ottanut alueen voimakkaamman hallinnon kohteeksi. Korla on Tarimin altaan öljy- ja kaasuteollisuuden keskus ja siellä vaikuttaa Kiinan kansallisen öljy-yhtiön, China National Petroleum Corporationin kotimaantoimintaa harjoittavan PetroChinan tytäryhtiö Tarim Oil.


title: Korla

text: Alueella on öljy- ja kaasuteollisuutta. Öljynetsinnän ja poraamisen vuoksi kaupungin väkiluku kasvaa voimakkaasti. Tarimin altaalta kulkee noin 3 000 km pitkä maakaasuputki Shanghaihin.


title: Korla

text: Korlassa kasvatetaan vientiin kiinalaisia valkeita päärynöitä (kiinaksi "bai li" ja tieteelliseltä nimeltään "Pyrus bretschneideri"). Se eroaa kuitenkin alkuperäisestä Korlan päärynästä. Kaupungissa toimii Xinjiang Korla Pear Co Ltd, joka on julkisesti noteerattu yhtiö (numero 600540), joka harjoittaa päärynöiden kasvinjalostusta, niiden viljelyä, jalostamista ja myymistä.


title: Korla

text: Korlaan valmistui rautatie Turfanista vuonna 1984. Korlan lentoasemalta China Southern Airlines lentää yli 37 Kiinan sisäistä lyhyen matkan lentoa viikoittain. China Southern Airlines lentää Korlasta Qiemon lentoasemalle ja Ürümqi Diwopun kansainväliselle lentoasemalle ATR 72-500:lla.


title: Korla

text: Korlan itäpuolella on suuri Bostenjärvi.


title: Korla

text: Korla valittiin 16. lokakuuta 2006 yhdeksi Kiinan kymmenestä viehättävimmästä kaupungista yli kuudensadan Kiinan kansantasavallan kaupungin joukosta. Korla sai kunniamaininnan ainoana Luoteis-Kiinan kaupungeista.


title: Korla

text: Alue sijaitsee Silkkitien läheisyydessä.


title: Salmoneus

text: Salmoneus () oli kreikkalaisessa mytologiassa Aioloksen ja Enareten poika, Athamaan ja Sisyfoksen veli ja Tyron isä. Hän oli Eliin kuningas ja Salmonian kaupungin perustaja.


title: Salmoneus

text: Myytin mukaan Salmoneus yritti osoittaa olevansa Zeuksen veroinen ajamalla nelivaljakon vetämillä pronssivaunuilla. Hän matki ukkosta kiskomalla pronssikattiloita rattaidensa perässä ja jäljitteli salamoita viskomalla soihtuja ilmaan. Hän ei säästellyt vaivojaan pyrkiessään osoittamaan valheellista jumaluuttaan alamaisilleen ja saadakseen heidät palvomaan ja tuomaan uhrilahjojaan itselleen. Zeus surmasi kuitenkin hänet vasamallaan ja tuhosi hänen kaupunkinsa puolustaakseen kunniaansa oikeana kuolemattomana.


title: Paul Julius Reuter

text: Paul Julius von Reuter (21. heinäkuuta 1816, Kassel, Saksa – 25. helmikuuta 1899, Nizza, Ranska) oli brittiläinen journalisti, mediayrittäjä ja paroni, joka perusti uutistoimisto Reutersin.


title: Paul Julius Reuter

text: Reuter syntyi Israel Beer Josaphatina saksanjuutalaiseen perheeseen, hänen isänsä oli rabbi. Göttingenissä Reuter tapasi Carl Friedrich Gaussin, joka oli keksinyt lankaa pitkin kulkevan "sähkösignaalin".


title: Paul Julius Reuter

text: Reuters muutti 29. lokakuuta 1845 Lontooseen ja otti nimekseen Joseph Josephat. 16. marraskuuta 1845 hän kääntyi kristinuskoon ja muutti nimekseen Paul Julius Reuter. Viikkoa myöhemmin hän nai Ida Maria Elizabeth Clementine Magnusin Berliinissä. Vuoden 1848 vallankumouksen epäonnistuttua hän pakeni Saksasta Pariisiin ja pestautui ranskalaisen Charles-Louis Havas'n uutistoimistoon (josta tuli myöhemmin Agence France-Presse).


title: Paul Julius Reuter

text: Kun lennätin tuli vuonna 1851 markkinoille, Reuter perusti uutistoimisto Reuters News Agencyn Aacheniin, ja lähetteli viestejä Berliinin ja Aachenin välillä. Myöhemmin Bryssel ja Pariisi linkittyivät Reutersin verkkoon. Reuter listasi yhtiönsä Pariisin pörssiin.


title: Paul Julius Reuter

text:
Vuonna 1851 Reuter palasi Lontooseen, listasi yhtiönsä Lontoon pörssiin ja perusti Reuters Groupin. 17. maaliskuuta 1857 hänestä tuli Britannian kansalainen.
Lennätinlinkki Britannian ja manner-Euroopan välille rakennettiin Englannin kanaalin alitse.


title: Paul Julius Reuter

text: Lennätinlinkkiä pitennettiin länteen Corkin kaupunkiin, Irlantiin vuonna 1863. Laivat, jotka tulivat Amerikan mantereelta, saivat tätä kautta uutisia merelle ja päin vaistoin. Tieto saatiin näin perille Lontooseen ennen kuin laiva ehti satamaan, mikä oli esimerkiksi säätiedotukselle merkittävä askel.


title: Paul Julius Reuter

text: 7. syyskuuta vuonna 1871 Saksi-Coburg-Gothan prinssi Ernst aateloi Reuterin paroniksi.


title: Paul Julius Reuter

text: Reuterilla oli kaksi poikaa ja yksi tytär. Hän kuoli Villa Reuterissa, Nizzassa, Ranskassa. Hänen ruumiinsa tuotiin takaisin Lontooseen ja haudattiin sukuhautaan West Norwoodin hautausmaalle.


title: Moskovan puolustuslinja

text: Moskovan puolustuslinja tai Moskovan puolustusalue oli Puna-armeijan toisen maailmansodan rintama, joka toimi Moskovan kaupungin viimeisenä puolustuslinjana. Se muodostui kolmesta sisäkkäisestä rintamalinjasta kaupungin ympärillä.


title: Moskovan puolustuslinja

text: Saksalaisten lähestyessä Moskovan puolustuslinjan sotilaskomitea määräsi jatkuvien panssariesteiden rakentamisesta kaupungin ulkolaidalle. Syksyllä 1942 Moskovaa puolustaneissa Kalinin rintamassa, Lännen rintamassa ja Moskovan puolustuslinjassa oli yhteensä 1 890 000 miestä, 24 682 tykkiä ja mörssäriä, 3 375 panssarivaunua ja 1 170 lentokonetta.


title: Kill

text: Kill on Cannibal Corpsen kymmenes studioalbumi, joka julkaistiin 21. maaliskuuta 2006.


title: Kill

text: Kappaleista ”Make Them Suffer” ja ”Death Walking Terror” kuvattiin musiikkivideot.


title: Brahenpuisto

text: Brahenpuisto () sijaitsee Turussa tuomiokirkon ja Porthaninpuiston välissä. Puisto on nimetty Pietari Brahen mukaan. Brahenpuiston pinta-ala on 7 200 neliömetriä.


title: Brahenpuisto

text: Tuomiokirkkoympäristön puistoistutukset aloitettiin kuusi vuotta Turun palon jälkeen, vuonna 1833. Tuolloin alueelle toteutettiin kolme pientä puistikkoa, "skvääriä": Brahenpuisto, Porthaninpuisto ja Tuomiokirkonpuisto. Brahenpuistoa laajennettiin ja uudistettiin vuosina 1886–1888 ennen Pietari Brahen patsaan pystyttämistä.


title: Brahenpuisto

text: Vuonna 1888 kuvanveistäjä Walter Runebergin tekemä patsas pystytettiin laajan hiekkakentän keskelle. Patsaan sijaitseminen hiekkakentällä herätti arvostelua ja vuonna 1899 tehdyn suunnitelman mukaisesti patsaan ympäristö nurmetettiin ja koristettiin kukkaistutuksilla.


title: Brahenpuisto

text: Puiston 1800-luvulta peräisin olevia puulajeja olivat jalavat, lehmukset ja korkkipuut. Vuosikymmenten kuluessa puustoa on uudistettu. 2010-luvun lopulla Brahenpuistoa alettiin kunnostaa pyrkimyksenä saavuttaa puiston alkuperäinen ilme. Vanhoja puita jouduttiin huonokuntoisina kaatamaan. Brahenpuiston jalaviin oli iskenyt sienitauti, jalavanpakuri, joka verotti myös uusia myöhemmin istutettuja jalavia. Osa 1900-luvulla istutetuista täydennyspuista oli arkkitehtoonisesti väärässä paikassa ja poistettiin. Poistettujen puiden tilalle istutetaan jalavia, vaahteroita ja yksi kaukaasiansiipipähkinä.


title: Brahenpuisto

text: 1830-luvulla perustettu puisto oli nykyistä paljon pienempi, muun muassa Brahen patsaan ympäristö on uudempaa aluetta. Alkuperäisen puiston muoto tuodaan esille puuistutuksin, vaikka hahmottuva puiston kaari jääkin nykyisen puiston sisään.


title: Brahenpuisto

text: Puiston läpi kulkeva hiekkapintainen väylä on aikaisemmin ollut myös pyöräilijöiden käytössä. Pyöräily puiston läpi ei enää ole sallittu, vaan puiston leveä keskikäytävä on varattu jalankulkuun ja puistossa oleskeluun.


title: Brahenpuisto

text: Pietari Brahen patsaan ympärille on palautettu alkuperäisen asun mukaiset kukkaistutukset. Brahenpuisto kuuluu hoitoluokitukseltaan kaupungin edustuspuistoihin.


title: Arkadianmäki

text: Arkadianmäki on mäki Etu-Töölössä, Helsingin keskustassa Mannerheimintien varrella. Eduskuntatalo sijaitsee Arkadianmäellä, ja paikannimeä käytetään usein eduskunnan synonyyminä tai metonyyminä ("Arkadianmäki luulee...").


title: Arkadianmäki

text: 1800-luvulla alueella oli Arkadian huvila-alue, jonka mukaan myös Mannerheimintieltä Töölön halki Hietaniemeen johtava Arkadiankatu on saanut nimensä. Huvila-alueen kaakkoiskulmassa nykyisen Paasikiven aukion kohdalla sijaitsi Suomalaisen teatterin rakennus, joka tunnettiin Arkadia-teatterina. Alue on saanut nimensä kreikkalaisen maakunnan, Arkadian mukaan, jota on pidetty arvostettuna alueena.


title: David Zinman

text: David Zinman (s. 9. heinäkuuta 1936 New York) on yhdysvaltalainen kapellimestari.


title: David Zinman

text: Zinman opiskeli aluksi viulunsoittoa Ohiossa ja säveltämistä Minnesotassa. Hän pääsi opiskelemaan orkesterinjohtoa Pierre Monteuxin johdolla ja toimi hänen assistenttinaan 1961-1963.


title: David Zinman

text:
Hän on toiminut Alankomaiden kamariorkesterin kapellimestarina, Rotterdamin filharmonikoiden ylikapellimestarina ja Rochester Philharmonic Orchestran musiikillisena johtajana. Vuosina 1985-1998 hän toimi Baltimoren sinfoniaorkesterin musiikillisena johtajana. Vuodesta 1995 Zinman on toiminut Zürichin Tonhalle-orkesterin taiteellisena johtajana. Vuonna 1998 hänet nimitettiin
Aspenin Musiikkijuhlien taiteelliseksi johtajaksi.


title: David Zinman

text: Zinman on aktiivinen myös opettajana, ja vuonna 2000 hän perusti Aspenin Musiikkijuhlien yhteyteen American Academy of Conducting -kapellimestariakatemian, joka on Yhdysvaltojen merkittävimpiä nuorten kapellimestarien kouluttajia. Akatemiassa Zinmanin johdolla ovat opiskelleet mm. suomalaiset kapellimestarit Markku Laakso ja Sasha Mäkilä.


title: David Zinman

text: Zinman vierailee säännöllisesti merkittävimpien amerikkalaisten ja eurooppalaisten orkestereiden kapellimestarina.


title: Turkin historia

text: Turkin historia alkaa 100 000 vuoden ikäisistä arkeologisista löydöistä. Maata ovat hallinneet vuoron perään monet eri kansat. Turkin historia on osa laajempaa Välimeren alueen menneisyyttä. Antiikin Kreikan ja Rooman valtakunnan historia on suurelta osin myös Turkin historiaa.


title: Turkin historia

text: Anatoliasta on löydetty hyvin vanhaa paikoillaan ollutta metsästäjä-keräilijöiden asutusta ajalta noin 9000 eaa., jolloin rakennettiin vanhin tunnettu kivitemppeli – pyöreä kivipilarien kannattama rakennelma.


title: Turkin historia

text: Niin sanotulta PPNB-ajalta on löydetty Nevali Corista poltetuja savipatsaita. Tämä enteli saviastioiden keksimistä.


title: Turkin historia

text: Pitkään neoliittiselta kaudella asutusta Çayönüsta (Cayönü Tepesi) 7200–6600 eaa. on löydetty merkkejä varhaisesta sian kesyttämisestä ja monia varhaisia viljakasveja on jäljitetty Cayonun läheistyyteen.


title: Turkin historia

text: Tähän Taurusvuorten juurella ja Tigriin latvoilla sijaitsevaan paikkaan näyttää liittyvän myös varhaiset poltetut saviastiat eli keramiikka ja kupari.


title: Turkin historia

text:
Suurimman osan nykyisestä Turkista muodostava Anatolian niemimaa (joka tunnetaan myös nimellä Vähä-Aasia) on yksi maailman vanhimmista jatkuvasti asutetuista alueista, sillä se sijaitsee Aasian ja Euroopan risteyskohdassa.
Kaakkois- ja Etelä-Turkissa oli kivikaudella varhaiseen maanviljelyn ja karjanhoidon keksimiseen ja leviämiseen liittyviä niin sanottuja neoliittisia kyliä, joista Çatal Hüyük (keraaminen neoliittinen) oli huomattavan suuri. Muita arkeologien löytämiä varhaisia maanviljelykyliä olivat Çayönü (esikeraaminen neoliittinen A–keraaminen neoliittinen), Nevali Cori (esikeraaminen neoliittinen B), Hacilar (keraaminen neoliittinen), Göbekli Tepe (esikeraaminen neoliittinen A) ja Mersin, jotka kuulunevat maailman vanhimpien ihmisasutuskeskusten joukkoon. Asutus Troijassa alkoi neoliittikaudella ja jatkui rautakaudelle. Kirjoitetun historian aikana anatolialaiset ovat puhuneet indoeurooppalaisia, seemiläisiä, eteläkaukasialaisia ja turkkilaisia kieliä sekä lisäksi useita alkuperältään tuntemattomia kieliä. Indoeurooppalaisten heetin ja luuvin kielten vanhuuden perusteella jotkut tutkijat ovat esittäneet Anatoliaa indoeurooppalaisen kielikunnan hypoteettiseksi alkukodiksi.


title: Turkin historia

text: Alueen ensimmäisen merkittävän valtakunnan muodostivat heettiläiset, 1700–1200-luvuilla ennen ajanlaskun alkua. Myöhemmin hallitsivat fryygialaiset, indoeurooppalainen kansa, kunnes kimmerialaiset tuhosivat heidän valtakuntansa 600-luvulla eaa. Fryygiaa seuraavista valtiosta voimakkaimpia olivat Lyydia, Kaaria ja Lyykia. Lyydialaiset ja lyykialaiset puhuivat indoeurooppalaisia kieliä, mutta molempiin kieliin oli sulautunut ei-indoeurooppalaisia elementtejä ennen heettiläis- ja helleenikausia.


title: Turkin historia

text: Anatolian länsirannikolla asui antiikin aikana joonialaisia. Rannikkoalue nimettiin myöhemmin Jooniaksi. Alueen huomattavimpia kreikkalaisia kaupunkeja olivat Miletos ja Efesos. Persialainen akemenidien valtakunta valloitti koko alueen 500- ja 400-luvuilla eaa. ja se joutui myöhemmin Aleksanteri Suuren haltuun vuonna 334 eaa. Anatolia jaettiin tämän jälkeen useisiin pieniin hellenistisiin kuningaskuntiin, joihin kuuluivat Bithynia, Kappadokia, Pergamon ja Pontos. Kuningaskunnat joutuivat Rooman haltuun vuoteen 50 eaa. mennessä. Vuonna 330 Rooman keisari Konstantinus Suuri valitsi Byzantionin Rooman valtakunnan uudeksi pääkaupungiksi ja nimesi sen uudelleen Konstantinopoliksi (nykyisin İstanbul). Länsi-Rooman sortumisen jälkeen kaupungista tuli Itä-Rooman eli Bysantin valtakunnan keskus.


title: Turkin historia

text: Seldžukkien dynastia oli Oğuz-turkkilaisten Kınık-heimon haara, joka 800-luvulla eli islamilaisen maailman reunalla, Kaspianmeren ja Araljärven pohjoispuolella Oğuz-liiton Yabghun suurkaanikunnassa. 900-luvulta alkaen seldžukit muuttivat kotialueeltaan Anatolian itäosiin.


title: Turkin historia

text: Kun turkkilaiset olivat voittaneet Bysantin valtakunnan Manzikertin taistelussa vuonna 1071 he alkoivat hylätä paimentolaisjuuriaan, saivat pysyvämmän roolin Anatoliassa ja synnyttivät Seldžukkien valtakunnan. Valtakunta ei kuitenkaan kestänyt pitkään, sillä vuoteen 1243 mennessä mongolit olivat voittaneet seldžukkiarmeijat, ja hiljalleen valtakunnan mahti hiipui. Seldžukkien vanavedessä Osman I:n hallitsema pieni turkkilainen ruhtinaskunta kehittyi osmanien valtakunnaksi ja täytti romahtaneiden seldžukkien ja bysanttilaisten jättämän tyhjiön. Jo 1300-luvulla osmannien valtakuntaan kuului suurin osa sekä Anatoliasta että Balkanin niemimaasta. Bysantti pysyi kuitenkin itsenäisenä pienvaltiona vuoteen 1453 saakka, jolloin osmannit valloittivat loputkin siitä ja tekivät sen pääkaupungista, Konstantinopolista, oman pääkaupunkinsa, jonka nimeksi tuli Istanbul.


title: Turkin historia

text: Osmanien valtakunta oli 623-vuotisen historiansa aikana vuorovaikutuksessa niin itäiseen kuin läntiseenkin maailmaan. 1500- ja 1600-luvuilla se kuului maailman voimakkaampiin poliittisiin entiteetteihin, ja joutui usein törmäyskurssille Itä-Euroopan valtioiden kanssa hankkiessaan tasaisesti lisää alueita Balkanilta ja Puola-Liettuan eteläosista.


title: Turkin historia

text: Valtakunta kuitenkin heikkeni 1800-luvulla, ja sen alue pieneni. Ensin siitä itsenäistyi Kreikka, myöhemmin Romania, Bulgaria ja Serbia, ja lisäksi se menetti Pohjois-Afrikassa sijainneet alueensa eurooppalaisille siirtomaavalloille. Myös Venäjä kävi monta sotaa Turkkia vastaan ja tavoitteli Konstantinopolinkin valloitusta. Turkkia nimitettiinkin Euroopan sairaaksi mieheksi.


title: Turkin historia

text: Nuorturkkilaiset tekivät vallankumouksen 24. heinäkuuta 1908. He erottivat sulttaani Abd-ul-Hamid II:n seuraavana vuonna 27. huhtikuuta 1909. Uudeksi sulttaaniksi nousi Mehmed V. Vuosina 1911–1912 käydyssä Italian–Turkin sodassa Turkki menetti Libyan Italialle. Vuosina 1912–1913 käydyissä Balkanin sodissa Turkki menetti suurimman osan jäljellä olleistakin Euroopan-puoleisista alueista Kreikalle, Bulgarialle ja Serbialle, ja samalla myös Albania itsenäistyi. Vuosia kestäneen taantumisen jälkeen osmanien valtakunta liittyi ensimmäiseen maailmansotaan 28. lokakuuta 1913 solmitun osmanien-Saksan liiton kautta vuonna 1914 – sotaan, jonka se lopulta hävisi. Sodan jälkeen voitokkaat ympärysvallat alkoivat jakaa osmanien valtakuntaa Sèvres'n sopimuksen mukaisesti. Vuosina 1915–1917 Osmanien valtakunnan hallitus tappoi ja pakkosiirsi satoja tuhansia–yli miljoona armenialaista armenialaisten kansanmurhassa sekä lukuisia assyrialaisia assyrialaisten kansanmurhassa. Turkki irtautui maailmansodasta solmimalla ympärysvaltojen kanssa Mudroksen aselevon 31. lokakuuta 1918. Se merkitsi Turkin antautumista.


title: Turkin historia

text: Antautuminen maailmansodassa lokakuussa 1918 ja Sèvresin sopimus elokuussa 1920 merkitsivät ympärysvaltojen miehitystä Istanbulissa ja İzmirissä. Miehitys antoi nuorturkkilaiselle liikkeelle lisää voimaa ja kannatusta turkkilaisten keskuudessa. Mustafa Kemal Paššan, Gallipolin taistelussa kunnostautuneen sotilaskomentajan, johdolla käytiin Turkin itsenäisyyssota, jonka tarkoituksena oli Sèvresin sopimuksen ehtojen kumoaminen. 18. syyskuuta 1922 mennessä miehitysarmeijat oli karkotettu, ja maahan syntyi uusi turkkilainen valtio. Vastaperustettu parlamentti lakkautti 1. marraskuuta 1922 muodollisesti sultanaatin ja lopetti samalla Osmanien valtakunnan 623 vuoden mittaisen valtakauden. Lausannen sopimus vuonna 1923 johti vastamuodostetun "Turkin tasavallan" suvereenisuuden tunnustamiseen osmanien valtakunnan seuraajavaltiona. Tasavalta julistettiin virallisesti syntyneeksi 29. lokakuuta 1923 uudessa pääkaupungissa Ankarassa.


title: Turkin historia

text: Kreikka pyrki hyötymään Turkin sekavasta tilanteesta. Versaillesissa käydyissä ensimmäisen maailmansodan rauhanneuvotteluissa kreikkalaisilla oli suuria aluevaatimuksia, varsinkin niistä Turkin alueista, joiden väestö oli kreikkalaista. Se saikin Sèvresin rauhassa Smyrnan (nyk. İzmirin) seudun, Egeanmeren saaria ja Itä-Traakian. Turkki menetti myös maan arabiankielisiä itäosia, jotka annettiin Britannian ja Ranskan mandaattialueiksi.


title: Turkin historia

text: Kreikassa riemuittiin, että on syntynyt ”uusi Kreikka kahdelle mantereelle ja viiden meren rannoille”. Alueensa laajentamiseksi Kreikka aloitti hyökkäyksen Turkkia vastaan Smyrnassa. Tilanne muuttui kuitenkin nopeasti Turkin itsenäisyyssodan sytyttyä toukokuussa 1919, sillä se menestyi taisteluissa Kreikkaa paremmin. Kolme vuotta myöhemmin Kreikka evakuoi armeijansa Smyrnasta, ja Turkki aloitti syyskuussa 1922 kaupungin ryöstämisen ja kristityn väestön surmaamisen, joka vaati 30 000 ihmisen hengen. Lausannen rauhansopimus 1923 palautti Turkille ne alueet, jotka Sèvresin rauhassa olivat joutuneet Kreikalle. Näillä seuduilla vanhastaan asunut kreikkalaisväestö joutui suurimmaksi osaksi Kreikan ja Turkin väestönvaihdossa: Kreikasta Turkkiin siirtyi 400 000 muslimia ja Vähästä-Aasiasta Kreikkaan lähes 1,1 miljoonaa kristittyä.


title: Turkin historia

text: Kun Kemal Pašša oli noussut tasavallan ensimmäiseksi presidentiksi, hän aloitti useita radikaaleja uudistuksia perustaakseen uuden maallisen Turkin sen osmanimenneisyyden jäänteistä. Sukunimilain mukaisesti Turkin parlamentti antoi Mustafa Kemalille vuonna 1934 kunnianimen "Atatürk" ("Turkkilaisten isä"). Atatürkin jäädessä lapsettomaksi ei nimellä ole täten ollut toista kantajaa.


title: Turkin historia

text: Turkki liittyi toiseen maailmansotaan liittoutuneiden puolelle sodan loppuvaiheissa seremoniallisena eleenä. Maasta tuli Yhdistyneiden kansakuntien jäsen vuonna 1945. Vuonna 1947 Yhdysvallat julisti ottavansa käyttöönsä Trumanin opin, kun Neuvostoliitto oli vaatinut sotilastukikohtia Turkin salmista ja kreikkalaiset olivat joutuneet vaikeuksiin yrittäessään kukistaa kommunisteja sisällissodassa. Opissa tuotiin julki Yhdysvaltojen aikeet taata Turkin ja Kreikan turvallisuus, ja tuloksena oli suurimittainen sotilaallinen ja taloudellinen tuki.


title: Turkin historia

text: Kun Turkki oli osallistunut Yhdistyneiden kansakuntien joukkojen kanssa Korean sotaan, maa liittyi vuonna 1952 NATO:on. Maasta tuli Välimerellä suojamuuri Neuvostoliittoa vastaan. Läheinen liitoutuminen Yhdysvaltojen kanssa aiheutti kuitenkin protestointia turkkilaisten keskuudessa. Kuuban ohjuskriisin ratkaisuneuvotteluissa 1962–1963 Yhdysvallat lupasi Neuvostoliitolle, että se poistaa Turkista Jupiter-ohjuksensa. Turkille luvattiin, että tilalle tulee sukellusveneisiin sijoitettuja Polaris-ohjuksia. Turkki paheksui silti sitä, että supervallat sopivat asian kuulematta Turkkia.


title: Turkin historia

text: Kyproksen saaren vuosikymmenen kestäneiden väkivaltaisuuksien ja niitä seuranneen, Kreikan tukeman vallankaappauksen jälkeen Turkki aloitti sotilasoperaation, jonka seurauksena saarelle syntyi separatistinen, vain Turkin tunnustama Pohjois-Kyproksen turkkilainen tasavalta.


title: Turkin historia

text: Yksipuoluejärjestelmän aikakauden päätyttyä vuonna 1945 maahan syntyi monipuoluejärjestelmä, joka kuitenkin kärsi seuraavien vuosikymmenten aikana jännitteistä. 13. toukokuuta 1950 järjestetyissä parlamenttivaaleissa oppositiopuolue demokraattinen puolue sai vaalivoiton ja lähes 85 % parlamentin paikoista. Reilua viikkoa myöhemmin 22. toukokuuta puolueen johtaja Celal Bayar valittiin presidentiksi.


title: Turkin historia

text: Oikeisto- ja vasemmistoryhmien välisistä kahnauksista johtunut poliittinen epävakaus 1960–1980-luvuilla synnytti useita vallankaappauksia vuosina 1960, 1971, 1980. Lisäksi islamistinen pääministeri Necmettin Erbakan pakotettiin eroamaan "postmodernissa vallankaappauksessa" vuonna 1997. Turkin talouden 1980-luvulla alkanut vapautuminen muutti maan näkymiä; seuraavia vuosikymmeniä leimasivat peräkkäiset voimakkaan talouskasvun kaudet ja kriisit.


title: Turkin historia

text: Turkin kaakkoinen rajaseutu on vuosikymmenien ajan ollut levoton, koska alueen kurdiväestö on vaatinut itsehallintoa tai itsenäistä Kurdistania. Jyrkimmin asiaa on ajanut Kurdistanin työväenpuolue, joka on luokiteltu terroristijärjestöksi. Sen johtaja Abdullah Öcalan on ollut vangittuna vuodesta 1999.


title: Turkin historia

text: Vuonna 1987 Turkki haki EU:n jäsenyyttä.


title: Turkin historia

text: Vuonna 1999 maanjäristys Izmitissä surmasi 17 000 henkeä.


title: Turkin historia

text: Vuonna 2003 noin 60 ihmistä kuoli pommi-iskuissa Istanbulissa.


title: Turkin historia

text: 2005 aloitettiin neuvottelut Euroopan unionin kanssa.


title: Turkin historia

text: Presidentti Ahmet Necdet Sezerin virkakausi päättyi 2007, jolloin maalle oli tarkoitus valita uusi presidentti. Hallitseva AKP-puolue asetti ehdolle ulkoministeri Abdullah Gülin, joka ei ensimmäisellä kierroksella saanut tarvittavaa enemmistöä. Gülin ehdokkuus sai opposition marssimaan ulos parlamentista. Häntä vastaan ja sekulaarisen Turkin puolesta järjestettiin miljoonan marssijan joukkomielenosoitus. Turkin asevoimien pääesikunnan päällikkö kenraali Yaşar Büyükanıt ilmaisi 27. huhtikuuta toiveensa, että presidentin pitäisi olla koko sydämestään uskollinen tasavallan periaatteille. Ensimmäisessä presidenttiäänestyksessä paikalla oli 361 edustajaa, joista 357 kannatti Gülia. Korkein oikeus kuitenkin tuomitsi äänestyksen, koska lain mukaan paikalla pitää olla 367 edustajaa. Poliittisen kriisin ratkaisemiseksi parlamentti päätti yksimielisesti järjestää vaalit 22. heinäkuuta, neljä kuukautta etuajassa. Parlamentti yritti myös perustuslainmuutoksella muuttaa presidentin suoralla kansanvaalilla valittavaksi, mutta presidentti Sezer esti veto-oikeudellaan muutoksen, jota piti tarpeettomana ja parlamentarismin vastaisena. Seuranneissa parlamenttivaaleissa hallitseva AKP sai lähes 47 prosenttia äänistä, 13 prosenttiyksikköä enemmän kuin edellisissä, ja määräenemmistön.


title: Charles-Louis Havas

text: Charles-Louis Havas (s. 5. heinäkuuta 1783, Rouen – k. 21. toukokuuta 1858, Bougival, Pariisin lähellä) oli ranskalainen kirjoittaja, joka perusti uutistoimisto Agence France-Pressen (AFP).


title: Charles-Louis Havas

text: Havas käänsi aluksi tietoa Ranskan kansalliselle lehdistölle ulkomaan tiedon välitykseen. Hän käänsi suuria kansainvälisiä tapahtumia. Vuonna 1825 hän perusti yrityksen. Sen nimeksi tuli vuonna 1832 Agence Havas joka tarjosi uutisia Ranskasta ulkomailta. Havasia voidaan pitää mainonnan pioneerinä.


title: Steve Sem-Sandberg

text: Steve Sem-Sandberg (s. 16. elokuuta 1958 Oslo) on ruotsalainen kirjailija. Hän on kirjoittanut romaanitrilogian keskieurooppalaisista historiallisista naishahmoista Ulrike Meinhof, Lou Andreas-Salomé ja Milena Jesenská.


title: Transkaukasuksen rintama

text: Transkaukasuksen rintama () oli Puna-armeijan toisen maailmansodan rintama, joka muodostettiin 23. elokuuta 1941 Transkaukasuksen sotilaspiiristä. 30. joulukuuta 1941 se uudelleenimettiin Kaukasuksen rintamaksi. Kaukasuksen rintama jaettiin 28. tammikuuta 1942 Krimin rintamaksi ja Transkaukasuksen sotilaspiiriksi. Transkaukasuksen rintama luotiin sotilaspiiristä uudelleen 15. toukokuuta 1942. 25. elokuuta 1945 rintama muutettiin Tbilisin sotilaspiiriksi.


title: Transkaukasuksen rintama

text: Marraskuussa 1941 Transkaukasuksen rintama osallistui suunnitelman tekemiseen Krimillä olevan Kertšin takaisinvaltaamiseen ja vähentämään painetta piiritetyltä Sevastopolin kaupungilta. Maihinnousu Feodisian kaupunkiin alkoi 29. joulukuuta 1941. Saksalaisten aloitettua vuoden 1942 kesäoffensiivin armeijaryhmä A:lla kohti Kaukasian öljykenttiä se sai vastaansa ensin Pohjois-Kaukasuksen rintaman ja syyskuusta 1942 Transkaukasuksen rintaman, johon Pohjois-Kaukasuksen rintaman kukistetut joukot liitettiin.


title: Enarete

text: Enarete oli kreikkalaisessa mytologiassa Deimakhoksen tytär ja Aioloksen puoliso ja aiolilaisten kantaäiti. Enarete ja Aiolos saivat seitsemän poikaa - Kretheus, Sisyfos, Athamas, Salmoneus, Deion, Magnes ja Perieres - ja viisi tytärtä - Kanake, Alkyone, Peisidike, Kalyke ja Perimele.


title: Porthaninpuisto

text: Porthaninpuisto () sijaitsee Turun keskustassa Vanhan Suurtorin ja Brahenpuiston välissä. Se on nimetty Henrik Gabriel Porthanin mukaan ja siellä sijaitsee Porthania esittävä patsas. Puiston pinta-ala on 7 100 neliömetriä.


title: Porthaninpuisto

text: Porthaninpuisto ja Vanha Suurtori ovat tulleet valtakunnallisesti tunnetuiksi joulurauhan julistamisen tapahtumapaikkana. Lisäksi puistossa järjestetään kesäisin muun muassa Turun keskiaikaiset markkinat.


title: Porthaninpuisto

text: Entisen Suurtorin eli Nikolaintorin ympäristöön istutettiin Turun palon jälkeen kolme puistikkoa: Porthaninpuisto, Brahenpuisto ja Tuomiokirkonpuisto, jotka olivat ainakin osittain valmiit vuonna 1835. 1850-luvun lopulla ryhdyttiin järjestämään Porthanin muistopatsaan pystyttämistä puistoon. Patsashanke herätti runsaasti huomiota, sillä kyseessä oli Suomen ensimmäinen ulos pystytetty julkinen patsas. Patsaan paljastustilaisuus pidettiin 10. lokakuuta 1864. Juhlapuheen tilaisuudessa piti Elias Lönnrot. Patsaan sijoituksen yhteydessä ravintola Pinella sai väistyä nykyiselle paikalleen.


title: Porthaninpuisto

text: Kaikkia kolmea Suurtorin alueen puistoa kunnostettiin vuonna 1885 alkaneissa töissä. Porthaninpuistoon istutettiin puita ja pensaita sekä kunnostettiin käytäviä ja nurmikoita. Kunnostustoimien syynä oli Pietari Brahen patsas, joka pystytettiin vuonna 1888 Brahenpuistoon Uudenmaankadun toiselle puolelle.


title: Porthaninpuisto

text: 1800- ja 1900-lukujen vaihtessa Porthanin patsaan ympärillä ollut rauta-aita ja sen kivijalka poistettiin ja patsaan ympärillä olleita kukkaistutuksia laajennettiin. Puisto aidattiin kaksinkertaisella rautaketjulla ja sinne istutettiin pensaita.


title: Porthaninpuisto

text: Ravintola Pinellan korjausten takia Porthaninpuistossa tehtiin laajat arkeologiset kaivaukset vuonna 2010. kaivauksissa löydettiin muun muassa 1600-luvulla rakennetun rakennuksen kivijalka ja kellari, keskiaikaisista kerroksista löytyi puurakennusten jäänteitä ja oletettavasti 1200-luvulta peräisin oleva peltokerros, jossa olevat kyntöjäljet osoittavat alueen olleen ennen maanviljelyskäytössä.


title: Porthaninpuisto

text: Puiston istutuksia on uusittu vaiheittain, muun muassa Vanhan Suurtorin laidalla olevan Kain Tapperin "Ajan virta"-taidetoksen pystyttämisen takia vuonna 2000 uusittiin kokonainen puurivi torin ja puiston rajakohdassa. Osa puiston puista on peräisin 1830-luvulta ja niitä on pyritty suojelemaan. Uusilla istutuksilla pyrittiin säilyttämään puiston alkuperäistä ilmettä ja puulajivalikoimaa on lisätty harkiten. Kaupunki käynnisti vuoden 2011 alussa hankkeen, jossa se selvittää historiallisten puistojen arvon.


title: Flunitratsepaami

text: Flunitratsepaami on kemiallisesti bentsodiatsepiinijohdos, jonka lääketehdas Roche on vuonna 1970 kehittänyt unilääkkeeksi. Tunnettu flunitratsepaamijohdos on kauppanimeltään Rohypnol. Lääke on vedetty Suomessa myynnistä pois vuonna 1991 vähäisen menekin vuoksi. Lääkkeellä on maine tyrmäystippoina. Kemiallisesti aine muistuttaa muun muassa nitratsepaamia, joka on laajalti käytetty unilääke.


title: Flunitratsepaami

text: Flunitratsepaamin lääkinnälliset ja sivuvaikutukset ovat samat kuin muillakin bentsodiatsepiiniryhmään kuuluvilla aineilla: uneliaisuus, tarkkaavaisuuden lasku, ahdistuksen väheneminen, lihasten rentoutuminen sekä kouristusten esto. Yhdessä muiden keskushermostoon vaikuttavien aineiden kanssa aine saattaa aiheuttaa hengityslaman ja kuoleman.


title: Flunitratsepaami

text: Flunitratsepaamin väärinkäyttöä voinee lisätä sen suhteellisen nopeasti alkava mutta pitkäkestoinen vaikutus.


title: Buck Dharma

text: Donald ”Buck Dharma” Roeser (s. 12. marraskuuta 1947 New York, Yhdysvallat) on yhdysvaltalainen Blue Öyster Cult -yhtyeen kitaristi. Hän on yhtyeen perustajajäsen. Roeser on kirjoittanut yhtyeen kuuluisat kappaleet ”(Don't Fear) The Reaper”, ”Godzilla” ja ”Burnin' for You”.


title: Buck Dharma

text: Lempinimi ”Buck Dharma” on peräisin yhtyeen manageri Sandy Pearlmanilta, joka yhtyeen alkuaikoina kehitti kaikille jäsenille lempinimet, mutta vain Roeserin jäi pysyväksi.


title: Buck Dharma

text: Roeserin eniten käyttämiä kitaramalleja ovat Gibson SG ja Steinberger. Hän on julkaissut myös soololevyn "Flat Out" vuonna 1982.


title: Luettelo Suomen virallisen singlelistan ykkösistä vuonna 2007

text: Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 2007.


title: Risto Piekka

text:
Risto Hannu Juhani Piekka, (s. 3. toukokuuta 1948 Sammatti) on pitkäaikainen ammattijärjestöaktiivi, joka toimi vuosina 1999–2007 Akavan puheenjohtajana.
Piekka on koulutukseltaan valtiotieteiden maisteri.


title: Risto Piekka

text: Risto Piekka on ollut pitkän linjan akavalainen: hän on työskennellyt Akavassa yli 35 vuotta. Pääsihteeri Piekka syrjäytti liittokokouksessa vuonna 1999 Mikko Viitasalon, erityisesti OAJ:n Erkki Kangasnimen ja Insinööriliiton Matti Viljasen tukemana. Piekkaa pidettiin jo aiemmin puheenjohtajakandidaattina, vaikka hän ei ollut edes ehdolla. Piekassa arvostettiin hyvää työmarkkinapolitiikan kokemusta ja kykyä tiivistää AKAVAn edunvalvontaa.


title: Risto Piekka

text: Julkisuudessa Akavaa ja Risto Piekkaa on syytetty jäämisestä taka-alalle ammattiyhdistysjulkisuudessa: lausuntoja ovat antaneet keskusjärjestöjohtajista Lauri Ihalainen SAK:sta ja Mikko Mäenpää STTK:sta. Akavalaisista julkisuudessa on ollut OAJ:n Erkki Kangasniemi. Suurinta arvostelua on kuitenkin tullut järjestön sisältä: palkkaerot ja tehtävien erilaisuus, edunvalvonnan hajautuminen muun muassa luokanopettajien (OAJ), lääkäreiden (Lääkäriliitto) ja insinöörien (Uusi Insinööriliitto) kesken on arvostelijoiden mukaan ollut sekavaa.


title: Risto Piekka

text: Risto Piekka työskenteli Akavassa vuodesta 1973, josta järjestöpäällikkönä vuosina 1981–1991, pääsihteerinä 1991–1999 ja tämän jälkeen puheenjohtajana 1999–2007.


title: Risto Piekka

text: Puoluetaustaltaan Piekka on kokoomuslainen.


title: Risto Piekka

text: Piekka on Sammattiseuran puheenjohtaja.


title: José Balta

text: José Balta y Montero (1816–1872) oli Perun presidentti vuosina 1868–1872.


title: José Balta

text: Balta oli poliittinen vaikuttaja jo ennen presidentin virkaansa. Hän tuki presidentti Mariano Ignacio Pradoa tätä vastaan tehdyn vallankaappausyrityksen aikana 1868, ja toimi yrityksen jälkeen tämän hallituksessa. Hän kuitenkin syrjäytti Pradon vuonna 1867 ja otti itselleen presidenttiyden seuraavana vuonna.


title: José Balta

text: Presidenttinä Balta palautti maahan perustuslain ja teki valtiossa suuria sisäisiä parannuksia. Hän antoi ranskalaisille guanokaupan monopolin, minkä ansioista valtio sai suuria lainoja Euroopasta – samalla tosin vakavasti velkaantuen. Lopulta Balta syrjäytettiin ja ammuttiin.


title: José Balta

text: Hänen edeltäjänsä oli Pedro Diez Canseco ja seuraajansa Francisco Diez Canseco.


title: Columbia (supertietokone)

text: Columbia on Silicon Graphicsin Nasalle suunnittelema supertietokone. Kone tuli käyttöön vuonna 2004, jolloin se oli maailman toiseksi nopein supertietokone.


title: Columbia (supertietokone)

text: Se on nimetty avaruussukkula Columbian ja sen miehistön mukaan.. Tietokonetta käytetään tieteelliseen laskentaan ja simulointiin. Columbia käyttää Linux-käyttöjärjestelmää.


title: Columbia (supertietokone)

text: Alkuperäisessä konfiguraatiossa on 20 Altix-solmua 512:sta Intel Itanium 2-prosessorilla. Huippuvaiheen konfiguraatiossa vuonna 2008 oli yhteensä 13824 ydintä ja 27 teratavua muistia joilla saavutettiin 82,9 teraflops huipputeho.


title: Columbia (supertietokone)

text: Tietokone on RAID-yhdistettynä 650 terabitin suuruiseen tietovarastoon valokuitukaapelilla.


title: Albert Bouchard

text: Albert Bouchard (s. 24. toukokuuta 1947 Watertown, New York, Yhdysvallat) on yhdysvaltalainen muusikko. Hän on Blue Öyster Cultin perustajajäsen ja soitti rumpuja yhtyeessä aina vuoteen 1981 asti. Hänen veljensä Joe Bouchard oli yhtyeen basisti.


title: Albert Bouchard

text: Erottuaan yhtyeestä Bouchard työskenteli Imaginos-projektin parissa joka lopulta julkaistiin Blue Öyster Cult -albumina vuonna 1988. Hän on työskennellyt myös muiden artistien kanssa kuten The Mamas & The Papas, Herman's Hermits, Spencer Davis Group, Mike Watt, Richie Stotts, Gumball, Heads Up! ja David Roter. Bouchardin veljeksillä on myös ollut oma yhtye, The Cult Brothers (myöh. The X Brothers).


title: Albert Bouchard

text: Viime aikoina Albert Bouchard on musisoinut oman The Brain Surgeons-yhtyeen kanssa ja hänellä on oma levy-yhtiö Cellsum Records.


title: Joe Bouchard

text: Joseph "Joe" Bouchard (s. 9. marraskuuta 1948 Watertown, New York, Yhdysvallat) on yhdysvaltalainen muusikko joka parhaiten muistetaan Blue Öyster Cultin basistina. Hänen veljensä Albert Bouchard oli yhtyeen rumpali.


title: Joe Bouchard

text: Bouchard lähti yhtyeestä vuonna 1986. Sen jälkeen hän on soittanut mm. Spencer Davis Groupissa ja Bouchardin veljeksillä on ollut myös oma yhtye. Joe Bouchard on myös työskennellyt paljon Alice Cooperin yhtyeestä tuttujen Dennis Dunawayn ja Neal Smithin kanssa.


title: Joe Bouchard

text: Viime vuosina hän on suorittanut maisterin tutkinnon musiikissa ja toimii musiikinopettajana.


title: Roberto Bolaño

text: Roberto Bolaño (28. huhtikuuta 1953 Santiago, Chile – 15. heinäkuuta 2003 Barcelona, Espanja) oli chileläinen kirjailija ja runoilija. Hänelle myönnettiin vuonna 1999 Rómulo Gallegosin kirjallisuuspalkinto romaanista "Kesyttömät etsivät" (1998) ja postuumisti National Book Critics Circle Award romaanista "2666" (2004).


title: Roberto Bolaño

text: Bolaño syntyi vuonna 1953 Santiagossa Chilessä ja muutti perheensä mukana Meksikoon vuonna 1968. Viisi vuotta myöhemmin hän palasi synnyinmaahansa tukemaan presidentti Salvador Allenden vasemmistohallintoa. Augusto Pinochetin sotilasvallankaappauksen jälkeen Bolaño pakeni ensin Meksikon ja 1973 Pariisiin ja sieltä Espanjaan, jossa hän asettui ensin Barcelonaan ja 1980-luvun alussa Gironan lähellä sijaitsevaan Blanesin kaupunkiin. Bolaño kuoli vuonna 2003 maksavaurioon.


title: Roberto Bolaño

text: Bolañon tuotanto sisältää niin proosaa, runoja, novelleja kuin asiatekstiäkin. Hänen pääteoksinaan pidetään romaaneja "Kesyttömät etsivät" ja "2666", joista jälkimmäinen julkaistiin vuosi hänen kuolemansa jälkeen. Bolañon omaperäistä kirjoitustyyliä on vaikea lokeroida, mutta häntä on usein verrattu Jorge Luis Borgesiin. Hänen tuotannossaan on joitakin surrealismiin ja maagiseen realismiin viittaavia piirteitä, vaikka hän sanoutuikin jyrkästi eroon jälkimmäisestä tyylisuunnasta.


title: Roberto Bolaño

text: Postuumi teos "El tercer Reich" (2010) kertoo saksalaisesta Udo Bergeristä, joka harrastaa ”Kolmas valtakunta” -nimistä seurapeliä ja uppoutuu siihen niin, ettei hänen elämäänsä mahdu muuta.


title: Scuderia Ambrosiana

text: Scuderia Ambrosiana oli Formula 1 -sarjassa toiminut talli, joka osallistui kuuteen kisaan vuosina 1950-51 ja 1954 sekä kilpaili myös sarjan ulkopuolisissa kisoissa. Scuderia Ambrosiana toimi myös aikaisemmissa Grand Prix -kilpailuissa, joista se saavutti Targa Florio -kisoissa voiton vuonna 1951, kakkossijat vuosina 1937 ja 1939 sekä kolmossijan vuonna 1938.


title: Giovanna d'Arco

text:
Giovanna d'Arco (Jeanne d'Arc) on "dramma lirico" -tyylisuuntaa edustava prologin ja kolme näytöstä sisältävä ooppera, jonka sävelsi italialainen Giuseppe Verdi. Libreton oopperaan kirjoitti Temistocle Solera, ja se pohjautui Friedrich von Schillerin teokseen "Die Jungfau von Orleans". Oopperan ensi-ilta oli Milanon Teatro alla Scalassa 15. helmikuuta 1845.
__notoc__
Ooppera on tapahtumiltaan mielenkiintoinen yhdistelmä keskiajalla käytyä satavuotista sotaa, Verdin poliittista näkemystä Italian yhdistymisestä ja vieraiden vallanpitäjien karkottamista omasta maasta. Juuri tästä sankarittaresta on tullut vieraiden joukkojen voittaja ja karkottaja. Ranskan ja Englannin kiistan ja Italian ja Itävallan kiistan välille voidaan hyvin laittaa yhtäläisyysmerkki.


title: Giovanna d'Arco

text: Oopperaan kuuluu jo luonnostaan rakkautta, kieroiluja, yliluonnollisia kykyjä. Kuninkaan ja Jeannen välillä on oopperassa tietty eroottinen jännite. Jeannen isä Giacomo on puolestaan oudon skitsofreeninen henkilö. Hän on toisinaan suuresti tytärtään rakastava isä, joka puolustaa kaikin keinoin joidenkin väheksymää tytärtään. Toisinaan hän on tätä noituudesta syyttävä juonittelija. Tavallaan isä edustaa burgundilaisia vallanpitäjiä, jotka istuivat aina kahdella tuolilla samaan aikaan.


title: Giovanna d'Arco

text: Grandi del regno, Araldi, Paggi, Fanciulle, Marescialli, Deputati, Cavalieri e Dame, Magistrati, Alabardieri, Guardie d'onore.


title: Pico de Almanzor

text: Pico de Almanzor on Kastilian rajavuorten korkein huippu, yltäen 2 592 metrin korkeuteen. Se sijaitsee Ávilan maakunnassa, Kastilia ja Leónin alueella, Espanjan keskiosassa. Vuoren huipulle kiivettiin ensimmäisen kerran vuoden 1899 syyskuussa, jolloin sinne nousivat M. González de Amezúa ja José Ibrián.


title: Lemminkäisen äiti

text: Lemminkäisen äiti on Akseli Gallen-Kallelan maalaus. Tämä symbolistinen teos on vuodelta 1897, ja se on tehty temperalla kankaalle aikana, jolloin realismi ja kansallisromantiikka olivat vallalla taidemaailmassa. Maalaus kuuluu Ateneumin taidemuseon Antellin kokoelmiin, jonne se tallennettiin vuonna 1898.


title: Lemminkäisen äiti

text: Maalaus kuvaa kohtausta Kalevalasta. Lemminkäinen oli tapettu ja silvottu, ja ruumiin palat oli heitetty tummaan jokeen, Tuonelan virtaan. Lemminkäisen äiti on haravoinut poikansa ruumiinosat joesta ja ommellut hänet taas kokonaiseksi. Maalauksessa äiti odottaa katse ylös suunnattuna mehiläistä, joka toisi hunajaa Ukko ylijumalan halleista. Hunaja herättäisi Lemminkäisen taas henkiin.


title: Lemminkäisen äiti

text: Maalaus on sävyiltään tumma ja synkkä. Se on täynnä kuoleman ja epätoivon merkkejä: Tuonelan joutsen, äidin ilme, Lemminkäisen kalvakka iho ja osin liinalla peitetty ruumis, kalman kukat, virran veren punaamat kivet. Maalauksen kuvailmaisu korostaa aiheiden myyttisyyttä. Gallen-Kallela maalasi maalauksen himmeillä temperaväreillä öljyvärien sijaan.


title: Lemminkäisen äiti

text: Teos syntyi Gallen-Kallelan Ruoveden erämaa-ateljeessa vuoden aikana. Gallen-Kallela oli jo uudistanut kuvakieltään käyttäen tässä maalauksessa piirustusta ja isoja värikenttien korostusta syntetismin tapaan. Tätä hän oli tehnyt jo vuodesta 1893 lähtien Aino-tarun jälkeen.


title: Lemminkäisen äiti

text: Akseli Gallen-Kallelalle maalauksen ydin on äidinrakkauden kuvaaminen. Gallen-Kallela käytti Lemminkäisen äidin mallina omaa äitiään. Hän kertoi tälle surullisia ja kauheita tarinoita, jotka saivat äidin kasvoille aidon epätoivoisen ilmeen.Ateneumin suomenkielisessä äänioppaassa kuvataan maalausta ääniraidoilla.


title: Neleus

text: Neleus oli kreikkalaisessa mytologiassa Poseidonin ja Tyron poika, ja Peliaksen kaksoisveli.


title: Neleus

text: Tyro oli naimisissa Kretheuksen kanssa, jonka kanssa hänellä oli yksi poika, Aison), mutta hän rakasti joen jumalaa Enipeusta. Tämä kuitenkin torjui hänen kaikki lähentelynsä. Poseidon himoitsi Tyroa ja naamioitui Enipeukseksi, ja näiden kahden suhteesta syntyivät kaksoispojat Pelias ja Neleus. Aristoteleen mukaan Tyro asetti pojat pieneen ruuheen, ja heidät löytänyt hevospaimen kasvatti nämä. Toisen version mukaan Tyro jätti lapset vuorelle, ja heidät kasvatti heidät löytänyt neito.


title: Neleus

text: Vartuttuaan Pelias ja Neleus etsivät Tyron ja tappoivat äitipuolensa, Salmoneuksen toisen vaimon Sideron, koska tämä oli kohdellut heidän biologista äitiään huonosti. Sidero oli piiloutunut Heran temppeliin, jossa Pelias hänet kuitenkin surmasi ja sai päällensä Heran leppymättömän vihan.


title: Neleus

text: Neleus ja Pelias taistelivat kruunusta, ja tämän seurauksena Neleus karkotettiin Messeniaan tullakseen Pyloksen kuninkaaksi. Herakles myöhemmin pyysi Neleusta puhdistamaan hänet verivelasta, mutta tuli torjutuksi. Herakles tappoi tämän jälkeen Neleuksen ja hänen poikansa, mukaan lukien Alastorin, mutta pois lukien Nestorin.


title: Neleus

text: Khloriin kanssa Neleuksella oli kolme poikaa, Pero, Alastor ja Nestor.


title: Vitruviuksen mies

text: Vitruviuksen mies, italiaksi Le proporzioni del corpo umano secondo Vitruvio tai yksinkertaisemmin L’Uomo Vitruviano, on roomalaisen keisari Augustuksen hoviarkkitehti Vitruviuksen kirjallisena kuvauksena tunnettu kaanon, mittasuhteiltaan ihanteellisen ihmisen esittäminen ympyrän ja neliön sisällä, renessanssista alkaen taide- ja arkkitehtuuriteoriassa suosittu teema. Jälkimaailmalle tunnetuin lienee Leonardo da Vincin myös Italian yhden euron kolikossa esiintyvä versio noin vuodelta 1487. Muita tunnettuja esityksiä aiheesta ovat tehneet muun muassa Francesco di Giorgio Martini (1439–1501), Fra Giocondo (1445–1525), Giovanantonio Rusconi (n. 1520–1587) ja Vincenzo Scamozzi (1552–1616). Myös myöhemmät esimerkiksi Adolf Zeisingin (1810–1876) kultaiseen leikkaukseen perustuva esitys, Le Corbusier’n (1887–1965) "Modulor", Ernst Neufertin (1900–1986) "Oktametrijärjestelmä" ja Aulis Blomstedtin (1906–1979) "Harmonikaalinen tutkielma" ovat saman teeman perillisiä.


title: Vitruviuksen mies

text: Leonardon piirroksessa miehen mitat ovat 1. vuosisadalla eaa. eläneen Vitruviuksen teoksessaan "De architectura" esittämien ihmisruumiin ihanteellisten mittasuhteiden mukaiset. Leonardon esityksessä alaston mies on piirretty seisomaan kahdessa asennossa: perusasennossa kädet sivuille levitettyinä ja haara-asennossa. Miehen ympäri on piirretty ympyrä ja neliö. Piirroksen reunoilla on Leonardon peilikirjoitusta. Leonardon piirrosta säilytetään Gallerie dell’Accademiassa Venetsiassa.


title: Vitruviuksen mies

text: Teksti on kahdessa osassa piirroksen yläpuolella ja alla.


title: Vitruviuksen mies

text:
Ensimmäinen kappale Leonardon piirroksen yläosassa lainaa Vitruviusta:
”Vetruvio, arkkitehti, käyttää töissään mittasuhteita, jotka voidaan saada miehen luonnollisista mitoista seuraavasti:


title: Vitruviuksen mies

text: ja näitä mittoja hän käyttää rakennuksissaan”.


title: Vitruviuksen mies

text: Toisessa kappaleessa lukee: ”jos levität jalkojasi sen verran, että pääsi laskeutuu yhden neljästoistaosan pituudestasi ja nostat käsiäsi sen verran, että ojennetut sormesi koskettavat päälakesi kautta kulkevaa linjaa, tiedä siis, että ojennettujen raajojen keskipiste on navan kohdalla ja jalkojesi väli muodostaa tasasivuisen kolmion.”


title: Vitruviuksen mies

text: Tekstin alemmassa osassa ovat nämä suhteet:


title: Vitruviuksen mies

text: Näitä suhteita vastaavat kohdat on merkitty piirrokseen viivoilla. Piirroksen alla on lisäksi viiva, jonka pituus vastaa neliön sivua ja joka on jaettu neljään kyynärään, joista kaksi on jaettu kukin kuuteen kämmenleveyteen ja joista kahteen on peilikirjoitettu ”palmi”; laitimmaiset niistä on jaettu kukin neljään sormenleveyteen ja merkitty ”diti”.


title: Studentteatern i Åbo

text: Studentteatern i Åbo lyhennetynä "STÅ" on Turussa toimiva Åbo Akademin ylioppilaskunnan opiskelijateatteri. Teatteriyhdistys perustettiin vuonna 1936 ja se on siten Suomen vanhin ylioppilasteatteri. Aktiivisa jäseniä on noin 50, määrä vaihtelee jonkin verran vuodesta vuoteen.


title: Studentteatern i Åbo

text: STÅ:n toiminta koostuu mm. näytelmistä, improvisointi-illoista, kurssien järjestämisestä sekä teatterivierailuista.


title: Alula

text: Alula eli "pikkusiipi" on linnun käsisiivessä olevan peukalon luihin kiinnittynyt sulkaryhmä. Sulkia on joko 3 tai 4, lahkosta riippuen. Alula esiintyy kaikilla nykyisillä lintulajeilla. Se on analoginen lentokoneiden siipien solakkojen kanssa.


title: Alula

text: Alulan tehtävänä on lennon ohjailu, lähinnä ilmeisesti hienosäätö esimerkiksi linnun laskeutuessa tai lentäessä hitaasti ja tarkkuutta vaativasti. Alulan käyttö lisää siiven nostovoimaa. Lintu pystyy kääntelemään alulan sulkia peukaloon liittyvien lihasten avulla.


title: Alula

text: Useiden varpuslintulajien nuorten yksilöiden postjuvenaalisessa sulkasadossa alulan sulat jäävät joko kokonaan tai osittain vaihtumatta, jolloin vaihtumattomia sulkia voidaan käyttää yksilön iänmäärityksen apukeinona.


title: Alula

text: Alula on latinaa ja tarkoittaa pikkusiipeä.


title: Luettelo Kuussa käyneistä ihmisistä

text: NASA aloitti vuonna 2005 uusien miehitettyjen kuulentojen suunnittelemisen. NASA:n tavoitteena oli, että 13. ihminen kävelisi Kuun pinnalla vuonna 2018. NASA on kuitenkin perunut suunnitelmansa miehitetyistä Kuu-lennoista, sillä niiden tilalle on suunniteltu sittemmin miehitettyjä lentoja Marsin kiertoradalle (kuten Marsin kuihin), asteroideille ja Marsiin.


title: Luettelo Kuussa käyneistä ihmisistä

text: Kiinalla ei ole vielä selkeitä suunnitelmia miehitetyistä kuulennoista, vaikka jotkut kiinalaiset sellaisista jo vihjailevatkin.


title: Amerikanpitbullterrieri

text: Amerikanpitbullterrieri, lyhyemmin pitbull, on Yhdysvalloista kotoisin oleva, alun perin vahvan ruumiinrakenteensa vuoksi työkoiraksi jalostettu koirarotu. Rotua rekisteröidään American Dog Breeders Associationiin (ADBA), All American Dog Registryyn (AADR), United Kennel Clubiin (UKC), Bone Fide Kennel Clubiin (BFKC) tai American Pit Bull Registryyn (APBR).


title: Amerikanpitbullterrieri

text: Rodusta käytetään myös nimitystä "pitbull". Nimi tulee koiratappeluareenasta, englanniksi "pit", ja härkää muistuttavasta ruumiinrakenteesta, englanniksi "bull". Alun perin pitbulleja käytettiin maatiloilla monipuolisina työkoirina.


title: Amerikanpitbullterrieri

text: Amerikanpitbullterrieri-koirarotu on erittäin ystävällinen ja avoin. Parhaimmillaan amerikanpitbullterrieri on kodin lemmikkinä ja yleiskoirana, joka on omatoimisesti mukana päivittäisessä menossa. Rotua ei ole koskaan jalostettu ihmisen tai omaisuuden suojeluun, joten pitbull ei sovellu kovinkaan hyvin vahtikoiraksi.


title: Amerikanpitbullterrieri

text:
Pitbull-tyyppisten koirien maine on kärsinyt rankan mediaryöpytyksen ja siitä seuranneiden ennakkoluulojen takia.
Rodun puolustajien mielestä pitbullien huonoon maineeseen ovat syypäitä vastuuttomat koiranomistajat ja sensaatiohakuinen media.


title: Amerikanpitbullterrieri

text: 2010-luvulla amerikanpitbullterrieri-koirarodun maine on noussut ja saanut myönteistä julkistuutta muun muassa koirankouluttaja Cesar Millanin ansiosta. Sitä on käytetty menestyksekkäästi terapiakoirana niin Suomessa kuin muualla maailmassakin.


title: Kyrkslätt IF

text: Kyrkslätt Idrottsförening (KyIF) on kirkkonummelainen urheiluseura. Sen jaostoina ovat jalkapallo, käsipallo, hiihto, voimistelu, ratsastus, yleisurheilu sekä lentopallo.


title: Kyrkslätt IF

text: KyIF on suurin kirkkonummelainen jalkapalloseura. Muita suuria seuroja ovat naisjalkapalloiluun keskittyvä AC Kirkkonummi, Masalassa toimiva Masalan Kisa sekä Veikkolassa toimiva Veikkolan Veikot.


title: Kyrkslätt IF

text: KyIF sai käsiinsä kirkkonummelaisen jalkapalloilun valtikan otettuaan siipiensä suojaan talousvaikeuksissa toimivan FCK:n. Tämän ansiosta seuralla on kaksi miesten joukkuetta. KyIF FCK1 pelaa kolmosessa ja KyIF FCK2 pelaa nelosessa.


title: Kyrkslätt IF

text: Jalkapallojaostolla on junioritoimintaa B17-junioreista aina H6-junioreihin asti. B-juniorit pelaavat koostuvat entisistä FCK:n ja Maskin pelaajista ja pelaavat ikäluokkansa kakkosdivisioonaa.Jalkapallon lisäksi KyIF:n toiminta keskittyy käsipalloon.


title: Kyrkslätt IF

text: Miehet pelaavat kaudella 2008–2009 ykköstä. Joukkue oli kaudella 2007–2008 karsimassa paikasta ykköseen ja karsintasarjan viimeinen sija riitti nousuun.


title: Kyrkslätt IF

text: Naiset pelaavat kaudella 2008–2009 ykköstä. Kaudella 2007–2008 joukkue pelasi hyvän kauden jääden kakkoseksi jääden vain 5 pistettä sarjan voittaneen HIFK/Planetsin jälkeen.


title: Kyrkslätt IF

text: Käsipallojaostolla on junioritoimintaa B-junioreista aina 00-syntyneihin sekä tyttöjen että poikien puolella. Poikien B-juniorit kärsivät pelaajapulasta, jonka takia joukkueen tulevaisuus on vaakalaudalla.


title: Kyrkslätt IF

text:
KyIF:n hiihtojaosto toimii kirkkonummen alueella tarjoten jäsenilleen mahdollisuuden harrastaa hiihtämistä. Jaostolla on noin 150 jäsentä. Jaosto on yleisurheilujaoston kanssa KyIF:in ensimmäinen jaosto kun seura perustettiin vuonna 1924. Hiihtojaoston oma hiihtomaja sijaitsee Peuramaalla, jossa ennen oli yksi alueen vaativimmista hiihtoradoista. Nyt paikalla on golfkenttää.
a


title: Kyrkslätt IF

text: Alppijaoston harjoittelupaikka ja pääasiallinen kilpailupaikka on Peuramaan laskettelukeskus. Jaosto toimii pääasiallisesti pujottelun saralla opettaen junioreita sekä mastereitä mutta kaudesta 2007–2008 on alettu myös opettamaan lumilautailua.


title: Kyrkslätt IF

text: Ratsastusjaosto perustettiin vuonna 2001. Se järjestää kerhotoimintaa, ratsastuskisoja, koulutusta, retkiä sekä erilaisia tempauksia. Myös ratsastajien valmennus on mahdollista kuten myös seuran edustaminen ratsastuskisoissa. Jaosto tekee läheistä yhteistyötä ratsutila Wiknerin kanssa.


title: Kyrkslätt IF

text: Jaosto järjestää voimistelua sekä lapsille että aikuisille.


title: Tunturi Sport

text: Tunturi Sport on Tunturipyörä Oy:n vuosina 1960–1976 valmistama, vuonna 1961 markkinoille tullut mopo.


title: Tunturi Sport

text: Aluksi Sportissa käytettiin samaa runkoa kuin niin sanotussa Pappa-Tunturissa. Tunturi Sport säilyi pääpiirteissään vuoteen 1964 asti, mutta seuraavana vuonna se sai uuden rungon, tankin (1965 valkoinen, 1966–1970 kromattu), mutta moottorina toimi edelleen 3-vaihteinen Puch.


title: Tunturi Sport

text: Vuonna 1970 poljinpakon poistuttua tuli Sportiin polkimien sijaan jalkatapit ja niin sanottu "kikstartti", kickstart-käynnistys. Moottori vaihtui 4-vaihteiseksi viimeiseen vuosimalliin, eli vuoden 1976 Sportiin. Moottori oli kiinnityskorvakkeiden paikkoja ja sylinteriä lukuun ottamatta melko samanlainen kuin seuraajamalli Tunturi Super Sportissa. Kahdessa viimeisessä vuosimallissa ei tankin sivuilla ollut enää nahkapehmusteita.


title: Tunturi Sport

text: Tunturi Sportia on myyty puhallinjäähdytteisenä (1961–1976) ja kovakromisylinterisenä (1970–1976). 4-vaihteiset puhallinjäähdytyksellä varustetut Tunturi Sportit ovat melko harvinaisia. Tunturi Sportin korvasi kehtorungolla varustettu Tunturi Super Sport.


title: Ankkuri (Lahti)

text: Ankkuri on noin 4 000 asukkaan alue Lahdessa kaupungin keskustan läheisyydessä. Alueella on rantaviivaa noin kolmen kilometrin verran.


title: Ankkuri (Lahti)

text: Ankkuri on ollut suurten uudistusten kohteena ja nykyinen nimikin sillä on ollut vasta vuodesta 1990. Vuosina 1995–1998 uusittiin Vesijärven satama ja vuonna 2000 valmistui Sibeliustalo. Alueen rakentamisessa on keskitytty korkeatasoisuuteen ja sinne on pyritty rakentamaan kansallisesti ja kansainvälisestikin vetovoimaisia kohteita.


title: Ankkuri (Lahti)

text: Alueen keskellä on Ankkurikeskus, jossa on erityisesti palveluja ja yritysten toimitiloja. Ankkurikeskukseen liittyy Satamaranta, johon kuuluvat Vesijärven ja Teivaan satamat. Pohjoisessa sijaitsevat Ruoriniemen ja Ankkurirannan asuntoalueet, etelässä Ankkuripuisto.


title: Ankkuri (Lahti)

text: Ankkurin alue oli aikoinaan hyvin merkittävä teollisuuden keskittymä, josta monet kaupungin teollisuuslaitokset ovat aloittaneet. Alue valtasi vähitellen Vesijärven rantoja ja lisäksi vesialueita täytettiin maa-alan lisäämiseksi. Nykyisen Sibeliustalon paikalle perustettiin vuonna 1869 Lahden saha, johon puutavaraa tuotiin Päijänteen kautta höyrylaivoilla.


title: Ankkuri (Lahti)

text: Teollisen rakennemuutoksen myötä 1980-luvulla merkittäviä yrityksiä siirtyi pois tai muutti toimintaansa.


title: Wilderness

text: Wilderness (televisioesityksessä Suomessa myös nimellä "Wilderness – luonnon armoille") on vuonna 2006 tehty brittiläinen kauhuelokuva, jonka on ohjannut Michael J. Bassett.


title: Wilderness

text: Elokuva kertoo ryhmästä nuorisorikollisia, jotka kuljetetaan autiolle saarelle alkeellisiin oloihin. Pian nuoret saavat tietää, että he eivät ole yksin saarella. Saarella on joku tai jokin, jolla on tappavan nopea varsijousi ja laumallinen verenhimoisia koiria. Nuorten ainoa mahdollisuus on alkaa taistella tätä saarella asuvaa pahuutta vastaan.


title: Adipiinihappo

text: Adipiinihappo on kaksiemäksinen karboksyylihappo eli dikarboksyylihappo, joka on normaaliolosuhteissa olomuodoltaan kiinteää, hajutonta, väritöntä, kiteistä jauhetta. Sen kemiallinen kaava on CHO ja rakennekaava HOOC(CH)COOH. Adipiinihaposta käytetään myös nimityksiä "heksaanidihappo" ja "1,4-butaanidikarboksyylihappo".


title: Adipiinihappo

text: Adipiinihapon moolimassa on 146,14 g/mol, sulamispiste 152 °C, kiehumispiste 338 °C, suhteellinen tiheys 1,36 g/cm (vesi = 1,0 g/cm), leimahduspiste 196 °C (c.c.), itsesyttymislämpötila 422 °C ja CAS-numero 124-04-9. Adipiinihapon liukoisuus veteen (15 °C) on 1,4 g/100 ml.


title: Adipiinihappo

text: Adipiinihappoa käytetään muovien, tekokuitujen (etenkin nailon 66:n valmistukseen), pehmittimien ja hajusteiden valmistukseen. Ainetta käytetään elintarvikkeissa E-koodilla E355 happamuudensäätöaineena. Elintarvikkeissa adipiinihappo vahvistaa hapettumisenestoaineiden vaikutusta. Sitä saa käyttää vain joihinkin jälkiruokiin, kuten kakkujen täytteisiin ja koristeisiin sekä juomajauheisiin. Adipiinihapon enimmäismäärärajoitus eli ADI-arvo on 5 mg/kg/vrk.


title: Adipiinihappo

text: Adipiinihappo on luonnossa esiintyvä orgaaninen happo ja sitä on mm. punajuurimehussa. Adipiinihappoa valmistetaan myös kemiallisesti.


title: Adipiinihappo

text: Aine hajoaa kuumentuessaan, jolloin muodostuu valeriaanahapon (CHO / CH(CH)COOH) ja muiden aineiden myrkyllisiä ja syövyttäviä höyryjä.


title: Adipiinihappo

text: Adipiinihappo ärsyttää silmiä, ihoa ja hengitysteitä. Toistuva tai pitkäaikainen hengitysteitse altistuminen voi aiheuttaa astman.


title: Turun Yliopistosäätiö

text: Turun Yliopistosäätiö on Turun yliopiston toimintaa edistävä ja tukeva säätiö. Se on toiminut vuodesta 1974, jolloin yliopiston toiminta valtiollistettiin. Säätiön peruspääoma muodostettiin tuolloin yksityisen yliopiston saamista lahjoitusvaroista. Vuonna 2015 säätiön rahastojen yhteenlaskettu koko oli runsaat 50 miljoonaa euroa.


title: Turun Yliopistosäätiö

text: Turun Yliopistosäätiön tavoitteena on edistää ja tukea Turun yliopiston toimintaa. Säätiön tärkeimpänä toimintamuotona on sen rahastojen hallinnointi. Rahastojen tuotoista säätiö jakaa vuosittain merkittävän määrän apurahoja. Lisäksi Turun Yliopistosäätiö omistaa useita kulttuurikohteita, joiden toiminnalla ja ylläpidolla edistetään Turun yliopiston tarkoitusperien saavuttamista ja esitellään yliopiston työtä.


title: Turun Yliopistosäätiö

text: Turun Yliopistosäätiön omistamia kulttuurikohteita ovat muun muassa Granö-keskus Tartossa Virossa ja Bengtskärin majakka Lisäksi säätiö on vuokrannut ja kunnostanut Saarenmaan yliopistokeskuksen Virossa. Turun Yliopistosäätiö omistaa myös Liedon Vanhalinnan, jonka ylläpitoa varten on perustettu erillinen Liedon Vanhalinna -säätiö.


title: Mikko Vilkastus

text: Mikko Vilkastus on Aleksis Kiven näytelmässä "Nummisuutarit" esiintyvä hahmo.


title: Mikko Vilkastus

text: Mikko Vilkastus on Nummisuutarin Eskon puhemies ja hänen ”lupa-kirjansa” (kanttorin laatiman naimisiinmenoluvan) todistaja. Vilkastus saa myös haltuunsa Eskolle annetun kahdentoista riksin matka- ja hääkassan. Häämatkan epäonnistuttua Mikko tuhlaa hänen haltuunsa annetut rahat, karkaa Eskon seurasta ja tekee tästä syyllisen. Eskon sanoin: ""Kaksitoista riksiä, jotka äiti antoi minulle häärahoiksi, joi hän ylös, sitten löi hän minua korvalle ja juoksi tiehensä...""


title: Eläinallergia

text: Eläinallergia on allergia, jonka aiheuttajat ovat eläimen hilse, sylki, virtsa ja uloste. Tavallisimmat allergiaa aiheuttavat eläimet ovat kissa, koira, hevonen sekä jyrsijöistä marsu, kani, hamsteri ja rotta. Niin pitkä- tai lyhytkarvainen kuin karvatonkin lemmikkieläin voi aiheuttaa allergiaoireita.


title: Eläinallergia

text: Eläinallergeeneille voi altistua myös epäsuorasti esimerkiksi vaatteiden välityksellä. Eläinallergikko voi saada oireita tavatessaan ihmisiä, joilla on kotonaan lemmikkieläimiä. Lemmikkieläinten välttäminen ei ole ehkäissyt allergioita.


title: Eläinallergia

text: Allergian hoidossa eläinten välttäminen vähentää oireita. On kuitenkin myös olemassa lääkkeitä eläinallergiaan, mutta ne on tarkoitettu vain satunnaiseen käyttöön ja ne on otettava etukäteen ennen eläinten lähelle menoa. Oireita ovat nenän tukkoisuus, ihottumat ja ihon punoitus, yskiminen, aivastelu ja muut hengitysvaikeudet sekä joskus jopa silmänympärysihon raju punoitus ja turpoaminen. Oireiden vakavuus riippuu tietenkin allergian vaikeusasteesta. Välillä voidaan jopa tarvita sairaalahoitoa.


title: Eläinallergia

text: Eläinallergia tulee useimmiten ilmi allergiatestin avulla (iho- tai veritesti).


title: Baijerinvuoristovihikoira

text: Baijerinvuoristovihikoira () on Saksasta peräisin oleva koirarotu. Se kuuluu FCI:n roturyhmään 6. Rodun on kehittänyt Bad Reichenhaaissa paroni Karg 1800-luvun lopulla. Ensimmäiset baijerinvuoristovihikoirat tuotiin Suomeen vuonna 1969.


title: Baijerinvuoristovihikoira

text: Baijerinvuoristovihikoira on melko kevytrakenteinen, keskikokoinen, hieman korkeuttaan pidempi koira. Karvapeite on lyhyt ja tiheä, hieman pidempää ja karheampaa rungossa, raajoissa ja hännässä. Väreinä sallitaan useita keltaisen, punaisen ja ruskean sävyjä. Pitkät, pyöreät korvat ovat tummat, samoin kuono. Myös muualla karvan joukossa voi olla tummia karvoja.


title: Baijerinvuoristovihikoira

text: Baijerinvuoristovihikoira on rauhallinen ja tasainen luonteeltaan. Se kiintyy omistajaansa, mutta vieraita kohtaan se on yleensä varautunut. Se ei saa olla arka eikä aggressiivinen.


title: Tasasivuinen monikulmio

text: Tasasivuinen monikulmio on monikulmio, jonka kaikki sivut ovat yhtä pitkiä. Jos tasasivuisessa monikulmiossa ovat lisäksi kaikki kulmat yhtä suuret, kyseessä on säännöllinen monikulmio.


title: Tasasivuinen monikulmio

text: Tasasivuisen monikulmion voidaan ajatella syntyneet sellaisen murtoviivan sulkeutumisesta, jossa janat ovat tasamittaisia. Koska kulmat voidaan määrittä melko vapaasti, voi monikulmiosta tulla esimerkiksi itseään leikkaava, tähti, konkaavi tai konveksi.


title: Tasasivuinen monikulmio

text: Tasasivuinen monikulmio perii kaikki yleisen monikulmion ominaisuudet. Esimerkiksi konveksilla n-kulmiolla, jossa on siis n kappaletta kulmia, kaikkien kulmien summa on (n - 2)·180°. Mutta sivujen pituudet ovat kaikilla sama s, joten piirin pituus p on kaikilla n-kulmioilla sama p = n·s.


title: Tasasivuinen monikulmio

text: Murtoviiva, jossa on vain yksi tai kaksi janaa, ei muodosta monikulmiota. Kun murtoviivassa on kolme tai enemmän janoja, saadaan niistä vaihteleva määrä monikulmioita. Seuraavat esimerkit ovat yksinkertaisimpia.


title: Tasasivuinen monikulmio

text:
Kolmijanaisesta murtoviivasta voidaan muodostaa kolmio yhdellä ainoalla tavalla. Tasasivuisessa kolmiossa on kolme yhtä pitkää sivua, mutta rakenteen ainutlaatuisuuden vuoksi kulmatkin ovat yhtä suuret. Kuvio on samalla säännöllinen.
Tasasivuiset nelikulmiot ovat kaikki konvekseja monikulmioita. Niitä kutsutaan neljäkkäiksi, jonka kulmat voivat vaihdella formula_1. Neljäkäs on suunnikas, sillä vastaiset sivut ovat aina yhdensuuntaiset. Kun yksikin kulma on suora, muuttuu neljäkäs neliöksi, jossa kaikki kulmat ovat suoria ja nelikulmio säännöllinen.


title: Tasasivuinen monikulmio

text:
Tasasivuisella viisikulmiolla löytyy erilaisia muotoja melko paljon. Säännöllisen viisikulmion kaikki kulmat ovat 108. Se on konveksi viisikulmio, joka muuttuu konkaaviksi, kun yksi tai kulmaa oikenevat kuperiksi kulmiksi eli yli 180:ksi. Jos kuperat kulmat aukeavat lisää ja yksi sivu koskettaa kuperaa kärkeä, muuttuu kuvio kaksiosaiseksi. Nyt kuvion voi taivuttaa itseään risteäväksi. Tällöin viisikulmiolla on kaksi sisäosaa kuin epäsäännöllisellä perhosella. Säännöllisin itseään risteävä muoto on säännöllinen tähti, jota kutsutaan pentagrammiksi.
Säännöllinen kuusikulmio esiintyy luonnossa yleisesti siellä, minne geometrisesti järjestäytyneitä rakenteita kehittyy. Siinä ovat sekä kulmat että sivut kaikki yhtä suuria. Kun kulmia aletaan varioida, syntyy erilaisia konvekseja monikulmioita, mutta kun yksikin kulma taipuu kuperaksi, muuttuu kuvio konkaaviksi.


title: Nälsta

text: Nälsta (lempinimeltään "Förorternas drottning") on yksi Ruotsin pääkaupungin Tukholman kaupunginosista. Se sijaitsee Hässelby-Vällingbyn kaupunginosa-alueen koillisessa osassa, läntisen Tukholman alueella ("Västerort"). Kaupunginosa koostuu suurimmaksi osaksi omakotitaloalueista, mutta siellä on myös kerrostaloja. Nälsta on maa-alaltaan 1,38 neliökilometrin suuruinen, ja asukkaita siellä on noin 4600.


title: Plevna (tehdasrakennus)

text: Plevna on Finlaysonin tehdasalueella Tampereen keskustassa sijaitseva entinen teollisuusrakennus, jonka tiloissa toimii nykyään panimoravintola Plevna ja Finnkino-ketjun elokuvateatteri.


title: Plevna (tehdasrakennus)

text: Valmistuessaan vuonna 1877 rakennus oli Pohjoismaiden suurin kutomosali, jonne mahtui 1 200 kutomakonetta.


title: Plevna (tehdasrakennus)

text: Plevna valaistiin Thomas Edisonin hehkulampuilla vuonna 1882 maaliskuun 15. päivänä, ensimmäisenä rakennuksena Pohjoismaissa ja silloisessa Venäjän valtakunnassa, jonka osa Suomikin oli.


title: Plevna (tehdasrakennus)

text: Rakennus on nimetty bulgarialaisen Plevenin kaupungin ja sen "vapauttamiseksi" Turkin sodassa vuonna 1877 käydyn Plevnan taistelun mukaan.


title: Plevna (tehdasrakennus)

text: Rakennuksessa sijaitsee nykyään Finnkino-ketjun elokuvateatteri, joka perustettiin vuonna 1999. Finnkino Plevnassa on 10 salia ja 1 653 asiakaspaikkaa, mikä tekee siitä Suomen suurimman elokuvateatterin pääkaupunkiseudun ulkopuolella.


title: Plevna (tehdasrakennus)

text: Plevna on yksi vuosittain järjestettävien Tampereen elokuvajuhlien pääesityspaikoista.


title: Plevna (tehdasrakennus)

text: Rakennuksessa toimii myös Panimoravintola Plevna.


title: Sikaeläimet

text: Sikaeläimet on suomenkielisessä kirjallisuudessa eri aikoina kahdessa eri merkityksessä käytetty käsite.


title: Sikaeläimet

text: Sikaeläimet ("Suiformes" tai "Suina") on vanhentuneessa luokittelussa käytössä ollut sorkkaeläinten alalahko, johon luettiin kuuluvaksi kolme heimoa: siat ("Suidae"), pekarit ("Tayassuidae") ja virtahevot ("Hippopotamidae").


title: Sikaeläimet

text: Sikaeläimet ("Suina") on sikojen ja pekarien muodostamaa, nykyisen käsityksen mukaan monofyleettistä kehityslinjaa tarkoittava nimitys.


title: Sikaeläimet

text: Nykyisen käsityksen mukaan virtahevot, siat ja pekarit (so. "Suiformes") eivät muodosta yhteistä kehityslinjaa, vaan sorkkaeläinten ja valaitten yhdessä muodostaman "Cetartiodactyla"-kehityslinjan sisällä virtahevot ja valaat yhdessä muodostavat yhden sen neljästä nykyään elossa olevasta pääkehityslinjasta, ja siat ja pekarit yhdessä toisen, josta nykyään käytetään nimitystä sikaeläimet ("Suina"). Kaksi muuta "Cetartiodactyla"-ryhmän sisäistä, nykyisin elossa olevaa pääkehityslinjaa ovat kamelieläimet ja märehtijät. Myös näistä molemmat on perinteisesti luokiteltu sorkkaeläinten alalahkoiksi. Wikipedian seuraama nykyluokitus ei heijasta nykyistä käsitystä linjojen kehityshistoriasta vaan esittää sorkkaeläimet ja valaat rinnakkaisina lahkoina; toisaalta tämä luokitus ei käsittele sorkkaeläinten alalahkojakoa. Tällöin sekä sikaeläimet ("Suina") että märehtijät ("Ruminantia") ovat jääneet lahko- ja heimotason väliin luokittelemattomiksi yksiköiksi.


title: Kastanjasirkku

text: Kastanjasirkku ("Schoeniclus rutilus") on sirkkujen heimoon kuuluva varpuslintu. Lajin nimesi ja kuvaili Peter Simon Pallas 1776.


title: Kastanjasirkku

text: Linnun pituus on 12½–13½ cm eli se on selvästi keltasirkkua pienempi. Juhlapukuisen koiraan pää, rinta ja yläpuoli ovat kirkkaan puna- eli kastanjanruskeat ja alapuoli keltainen. Nuori koiras ja jotkut vanhat naaraat ovat alta keltaisia ja päältä ruskehtavia. Nuori lintu ja useimmat naaraat ovat alta vaaleita tummin pitkittäisraidoin ja päältä sirkkumaisen ruskeita. Yläperä on kaikissa puvuissa punaruskea.


title: Kastanjasirkku

text: Vanhoilla linnuilla on täydellinen sulkasato kesällä, nuorilla linnuilla vain osittainen eli siipi- ja pyrstösulat eivät vaihdu.


title: Kastanjasirkku

text: Pesimäalue on Itä-Siperiassa. Muuttolintu, joka talvehtii Intiassa, Kaakkois-Aasiassa ja Etelä-Kiinassa. Tavattu harvoin Euroopassa. Suomessa laji on tavattu vain kaksi kertaa, 30.9.-1.10.2002 Uudessakaupungissa ja 24.10.2018 Luvian Säpissä. Lajia on myös tavattu toisinaan tarhakarkulaisina. Laji ei ole maailmalaajuisesti uhanalainen.


title: Kastanjasirkku

text: Taigan kosteat osat.


title: Rellu

text: Rellu voi tarkoittaa ainakin seuraavia asioita:


title: Tasasivuinen kolmio

text: Tasasivuinen kolmio on geometriassa kolmio, jonka kaikki sivut ovat yhtä pitkiä. Tasasivuinen kolmio on yksinkertaisin säännöllinen monikulmio, mikä vuoksi sillä on lukuisia erikoisominaisuuksia ja käyttötapoja. Se on myös tasakylkinen kolmio.